Ако не станете като малките деца

Исус имаше особено мнение за децата. Бе заявил, че докато не станем като тях не можем да станем достойни за Небесното царство.

„Исус обаче извика децата при себе си и каза на учениците си: Пуснете децата да дойдат при мен и не ги спирайте, защото Божието царство принадлежи на такива като тях.“ (Лука 18:16)

Какви са отличителните черти на децата? Децата са в началото на живота си, тяхното слънце те първа изгрява, а възрастните са в своя залез. Децата вярват, имат чисти сърца, неопетнени. В притча Исус беше казал – не наливайте ново вино, в стари мехове, ще се пръснат. Моисей беше водил 40 години евреите през пустинята, докато накрая всички, които бяха напуснали Египет измряха. Самият Моисей също не доживя да влезе в Обетованата земя. Бог избра Исус Навин да поведе евреите, и да замести Моисей.

В наше време, прави впечатление, че в църковните служби, децата са оставени свободно да се разхождат. Поне на мен, така ми направи впечатление.

В Писанията се казва, че Бог гледа по сърце, а не по лице. Бог бди над малките:

„6 А който съблазни едно от тия малките, които вярват в Мене, за него би било по-добре да се окачеше на врата му един воденичен камък, и да потънеше в морските дълбочини.“ Матей 18:6

„10 Внимавайте да не презирате ни едно от тия малките, защото ви казвам, че техните ангели на небесата винаги гледат лицето на Отца Ми, Който е на небесата.“ Матей 18:10

„14 Също така не е по волята на Отца ви, Който е на небесата, да загине ни един от тия малките.“ Матей 18:14

Ако не станете като малките деца не може да влезете в Божието царство – т.ест. ако не очистите сърцата си, не напуснете мрака на всяко безлюбие и лъжа няма как да познаете Бог. Пак се връщам към Моисей – народът беше видял какви чудеса направи Бог за да ги изведе от Египет, но в сърцето си таеше съмнение. Дойдоха изпитанията и това, което бяха посяли в сърцата си даде плод. Нямаха вода и веднага се нахвърлиха към Моисей с обвинения, защо ни изведе от Египет, и доведе тук, да погинем в пустинята. Усъмниха се в Бог. После, Моисей чукна камъка с тояга си, и потече вода. Когато Бог им даде мана за да се хранят, но им заръча да не си събират по много, а само толкова колкото могат да изядат, на момента, те не го послушаха, някои поне. На сутринта видяха, че маната, която са запазили е негодна за храна, развалила се е. Последен пример, че когато сърцето не е очистено, лесно покълват плодовете на греха. Когато Моисей беше на планината и записваше заповедите, Бог му каза.

„7. И рече Господ на Моисея: побързай да слезеш (оттука), защото твоят народ, който ти изведе от Египетската земя, се разврати;  
8. скоро се отклониха от пътя, който им Аз заповядах: направиха си излян телец и му се поклониха и принесоха му жертва и казаха: ето, Израилю, твоят бог, който те изведе от Египетската земя!“ Изход 32:7

*Записано в гр. Разград в 18:09 ч. на 12.12.2020 г.*