**КОГАТО СВЕТЪТ Е СЪЗДАВАН АНГЕЛИТЕ СА ПЕЕЛИ, И ДНЕС ТЕ ПЕЯТ**

/Цитирам по спомен от беседа на Беинса Дуно/

Музиката, песента е организираща, хармонираща, движеща сила. Така например, някога когато армиите са влизали в бой, това е ставало под съпровода на музика. Ако войниците са изморени, с отпаднал дух, запей им, засвири им и те веднага ще се оживят. Музиката ги събужда за живот. За Орфей са казвали, че когато е засвирел цялата природа е оживявала. Талант е това, божествен дар. Ако песента ти е в състояние да повдигне един човек, ако събуди в него желание за живот значи пеенето е вярно. Без музика живота е труден. Българите имат своя музика, свои ритми, които са уникални за тях. Хората им са живи ритмични, бързи.

Днес казват, че е изгряла Витлеемската звезда, от раждането на Христос. Какво приказно събитие е било, раждането на Христос. Ангелите са го наблюдавали и с хвалебствени песни са известили по всички кътчета на Вселената, че Царят на Живота се е родил на земята. Обиколиха и сред народите, да видят хората дали се радват, но останаха учудени. Само трима влъхви, мъдреци от изтока отиваха към яслите, където се беше родил за да Му се поклонят и да поднесат даровете си. Избраният Божият народ бе притъпил чувствата си и не усети, раждането Му. Те чакаха идването ма славен Месия, който да ги освободи от враговете им, да върне величието на Израел, и докато чакаха това, пропуснаха раждането Му. Може би не съвсем, не бяха съвсем невежи, защото мъдреците очакваха Месия да се роди в царските дворци, и отидоха при царя Ирод, да се поклонят. Ирод, човек покварен, с опорочено сърце се престори на изненадан, каза им когато Го намерят, да го известят да отиде и той да му се поклони. Всъщност коварното сърце на царя беше замислило да Го убие, а не да му се поклони. Считаше Го за претендент за трона, който трябва да отстрани. Така безумието на Ирод взе връх, и нареди да избият всички новородени младенци, от мъжки пол, с надежда да Го отстрани. Ангел Господен бдеше над детето и нареди на баща му да Го отнесе далеч, в Египет, да Го спаси от Ирод.

Ангелите ликуваха, защото техният любим предводител бе слязъл на земята.

Днес ангелите също пеят. Те пеят когато някоя душа се отрече от грешните пътища и последва Христос. Пеят когато Божието дело преуспява.

Народната мъдрост гласи, че който пее зло не мисли. Пеейки човек регулира енергиите и теченията в себе си, което го предпазва от събирането на прекалено много енергия, излишната се освобождава.

*Гр. Разград, 22:12 ч. на 21.12.2020 г.*