Денят е понеделник, 8-ми ден от месец февруари. Часът минава 20:00 ч.

Хвала Боже мой, Господ на силите, Който си създал световете и живота толкова съвършено. Всяка плът, всяка частичка, всеки атом да трепти и да слави Бога. Кой е като Бог? Няма друг подобен Нему. Отваря ръцете си и светът се насища с благости, открива лицето Си и всички се веселят и радват в Неговият мир. Скрива лицето си и светът потъва в печал. Оттегля милостта си и всичко загива и се руши. Словото Му е чудно и твори светове. Да хвалим Господ на силите защото е благ и милостив, дълготърпелив и изпълнен с добрини към онези що се боят от Него и Го обичат с цялото си сърце, с цялата си душа и с целият си ум.

Мъртвите кости Той облича в жили и плът, а Духът Божий ги изпълва с душа и живот. Велик е Бог! Твори непрестанно и живота крепи. Изобилно и щедро дава блага и на мъдри и на прости, и на добри и на лоши, никого не лишава от грижовна бащинска подкрепа. Щом греховете изповядаш, Утешител мощен идва в подкрепа, Духът Свят идва за съд, за правда, за грях.

Денят е вторник, 9-ти ден от месец февруари. Часът е 20:40.

Мъдростта, която иде от Бог е чиста, приветлива, благоуханието й радва душата на праведните и те се веселят в Божието присъствие. Някой може ли сложи цена на мъдростта ? Тя е по ценна от злато, по ценна от скъпоценен камък. Тя душата крепи и като корона блести на главата на праведните. Мъдрият оскъден е на думи, защото многословието е път към гордост, а гордостта е врата към грях. Отплата на грехът е смърт и от това не можеш избяга. Ръката Господня силна е, тя непокаяният грешник ще намери и накаже гдето и да се скрие.

Денят е сряда, 10-ти ден от месец февруари. Часът е 21:43 ч.

Милост и истина се срещнаха, правда и мир се целунаха. Псалм 85:10 Бог толкова обикна човек и светът, че даде Своя единороден Син, за да не погине никой, който вярва в Него, но да има живот вечен. Последната глътка въздух на Иисус, която си пое докато висеше прикован на кръста, и мощният вик „Свърши се!“, когато издъхна и предаде духът си в ръцете на Отца, възвестиха победата над грехът и над Сатана. Човек вече не бе сам пред лицето на лукавият и грехът, вече имаше застъпник в лицето на Христос, който щеше да се застъпи за всеки искрено покаял се грешник. Христос обичаше хората. Роди се и израстна в бедно семейство, далеч от царските палати, от разкоша и покварата. От малък е научен на труд. Между другото това е било като традиция сред евреите, децата да бъдат обучавани в някакъв занаят. Нямало е значение дали става въпрос за дете от богато семейство, или от бедно. Всяко дете е трябвало да бъде обучено на определен занаят. Така например, апостол Павел е бил обучаван да шие шатри, и този занаят е практикуван от него за да изкарва прехраната си и да помага на апостолската работа за разгласяването на евангелската вест. Христос е израстнал сред народа. Народ, който беше в притеснение, и очакваше Месия, но по скоро да ги спаси от политическите притеснители, а не да им даде да пият от извора на живата вода, за да не ожаднеят вече. Делото на Христос надхвърля границите на всичко познато и човешко. Самият начин по който се развива ранното християнство, след разпването и възкресението на Спасителя, до кончината на апостол Йоан, последният от апостолите е знак, че това не е дело на човешка ръка, а на Божия намеса. Евангелизирани са огромни маси от хора, веста за Христос се разнася из целият познат свят.

Денят е четвъртък, 11-ти ден от месец февруари. Часът е 20:11 ч.

Днес в съзнанието ми се появи историята за пророк Валаам. Той е бил старозаветен пророк. Когато еврейският народ се установявал в земите си, и прогонвал тамошните народи, техните царе го наели за да прокълне еврейският народ и да могат да го победят. Славата му била голяма, а Бог няколко пъти го предупреждавал да не го прави. В крайна сметка склонил, качил се на магаренцето си и се отправил към мястото, където да го стори. По пътя магарето се спряло и не помръдвало от мястото си. Той го биел, но то не помръдвало. В един момент магарето проговорило с човешки глас – защо ме биеш? Защото не вървиш. Тогава Господ разкрил пердето пред очите на Валаам – Ангел Господен с изваден меч препречил пътя на животното. Затова не можело да помръдне. В крайна сметка Валаам отива на уреченото място, но говори това, което Господ му казва, и вместо проклятие изрича благословение за еврейският народ. Как уста да изрече туй що Бог не изрича. Този пророк имаше и предсказание за идването на Христос – „Ще излезе звезда от Яков и ще се въздигне скиптър от Израил …” ( Числа 24:17).“ Делото на Христос не беше за земно царство, Неговата цел беше да спаси погиващият народ, да го измъкне от капана на грехът. Царството Му не беше от този свят. Второто идване на Христос на земята ще бъде да възвести краят на земната история, придружен от хиляди по хиляди ангели ще се появи в небесата в цялата си слава и величие. Праведните живи ще получат нови нетленни тела и в небесата ще бъдат грабнати да посрещнат Спасителят, праведните мъртви ще бъдат възкресени в нетленни тела и те ще Го посрещнат в небесата. При появяването Му ще се случат страшни катаклизми на земята. Грешните няма да могат да издържат на святото Му присъствие и ще умират, умрелите по земята ще са много, ще покриват земната повърхност и няма да има кой да ги погребе. Оцелелите ще се молят на земята да се отвори и да ги погълне, и на скалите да паднат върху тях и да ги скрият от лицето на Агнеца. На кратко това е представено в Библията за Второто пришествие на Христос на земята.

Денят е събота, 13-ти ден от месец февруари. Часът е 18:36 ч.

Днес ще се спра върху тройната ангелска вест, оповестена в Откровение от Йоан. Текста е

„6. И видях друг Ангел да хвърчи посред небето, който имаше вечно евангелие, за да благовести на жителите земни, на всяко племе и коляно, език и народ;  
7. той говореше с висок глас: бойте се от Бога и Му въздайте слава, защото настъпи часът на Неговия съд, и поклонете се на Оногова, Който е сътворил небето и земята, морето и водните извори.  
8. И друг Ангел последва и казваше: падна, падна Вавилон, великият град, защото напои всички народи с яростното вино на блудството си.  
9. И трети Ангел ги последва, като говореше с висок глас: който се поклони на звяра и на образа му, и получи белег на челото си или на ръката си,  
10. той ще пие от виното на яростта Божия, вино неразводнено, наляно в чашата на гнева Му, и ще бъде измъчен с огън и жупел пред светите Ангели и пред Агнеца.  
11. Димът от мъчението им ще се издига вовеки веков; няма да имат покой ни денем, ни нощем ония, които се покланят на звяра и на образа му, и които получават белега на името му.  
12. Тук е търпението на светиите; тук са тия, които пазят заповедите Божии и вярата в Иисуса.“ Откровение 14: 6-12

Нарича се тройна защото символично се оповестява от три ангела. Веста, която оповестяват ангелите е вечното Евангелие. Думата „евангелие“ е от гръцки произход и означава добра вест. Веста е че има надежда и радост, грехът е победен чрез жертвата и смъртта на Иисус Христос.

Първият ангел прогласява Евангелието в момента на Божият съд, използваната дума „часът“ говори за точно определен, настъпващ момент. Гласът на ангелът е висок и трябва да достигне всички племена и народи, всеки човек на земята трябва да бъде запознат с евангелската вест. Под съд не се има предвид Второто пришествие на Христос защото има апел за връщане към Бог, а това значи, че благодатното време още не е свършило.

Вторият ангел говори за символичен, духовен Вавилон, а не за реалният Вавилон. По времето, когато е написано Откровение Вавилон е бил разрушен. Вавилон е символ на смесване и грях, на бунт против Бог, на вавилонски превода на „баб-илу“ е „врата на боговете“. В Старият Завет Вавилон е град на бъркотия, а Йерусалим – град на мира, съответно символи на злото и доброто. В друг стих от Откровение Вавилон е посочен като блудница – символично това може да се приеме като образ на отпадналите от истината църкви, отпаднали религиозни организации, от античността до краят на историята. Втората ангелска вест сочи, че греховете на духовният Вавилон се изразяват в християнство отстъпило от Божието Слово и подменило Го с човешки традиции и философии. Под изразите за напояване с вино се има предвид приемането на външни и не свойствени учения на Библията. Блудство – може да се тълкува от гледна точка на това, че Христос е глава на църквата, съединени са в „брачен съюз“, а допускането на нечисти учения разрушава съюзът. Паднали – има се предвид, че в очите на Бог тези църкви са паднали/отпаднали, и чрез тях не може да се постигне спасение.

Третата ангелска вест е тържествено предупреждение за климата, който ще цари в последното време, и праведните да се предпазват от измама. Символите: звярът е символ на папската институция, „образа на звяра“ е организация действаща със средновековните папски методи. Казва се, че звярът беше ранен – на символично ниво това е моментът когато Наполеон арестува папата и властта на звярът е отслабена. В тълкуванията на текстовете се казва, че църква и държава ще се слеят в САЩ и ще има гонения на онези, които не го одобряват. Белегът на звярът е отличителен белег на папизма. Казва се, че ще опитат да променят времена и закони (ключово е опитат, защото Христос казва "Не мислете, че съм дошъл да наруша закона или пророците: не да наруша съм дошъл, а да изпълня. Защото, истина ви казвам: докле премине небето и земята, ни една йота, или една чертица от закона няма да премине, докато всичко не се сбъдне" (Мaт. 5:17-18)). По дълбоко вглеждане в Рим показва, че те наистина се опитват да го правят. Примерно изместването на съботата, дадена от Бог, като паметник на сътворението на света в неделя. Това не е обосновано по никакъв начин в Библията, самият Рим го признава. Значи Белегът на Бог е съботният ден, а Белегът на звярът е неделният. Има още много да се напише по въпросът за съботата, но това ще бъде в отделен ден, в отделна тема. Уместно може да се зададе въпросът – ами то й сега голяма част от хората не спазват съботата? Бог е казал, че тези, които не знаят им е простено. Тук се има предвид за въвеждане на някакво законодателство правещо усилия да регламентира неделният ден като официално регламентиран като ден на преклонение на Бог. Опитвал съм да разбера какви биха били „позитивите“ от една подобна пряка конфронтация с Бог, но не мога да разбера.

Денят е неделя, 14-ти ден от месец февруари.

Днес ще се спра за малко върху сънят на Навуходоносор, и тълкуването, което прави пророк Даниил. Текста е даден в книга на пророк Даниил 2 глава. Цитиран по-долу. Царят вижда в сънят си чудна картина – голяма статуя, величествена, съставена златна глава, медни крака, желязо, глина. Изведнъж от небето пада камък и разрушава статуята. Единствен Даниил успява, с Божия помощ да му разтълкува съня. Символите: частите на тялото са различни исторически епохи – златната глава е Вавилон, медта е Македония на Александър Велики – има блясък, но бързо се окислява. Както и става с Македония – закратко проблясва в историята, но след смърта ма Александър се разделя. Желязото е Рим –то е здраво и троши всичко, както е с Римската империя. Калта и глината в краката са символ на държавите, които се появяват на мястото на Рим – Германия, Франция, Англия, Австро-Унгария и пр. Те са размесени – глина и желязо. Имат нещо от Рим (желязото), но са размесени с глина. Сякаш са съединени, но само привидно – Бог е заявил ясно, че никога няма да се съединят – всички опити пропадат – Наполеон опита да обедини Европа, не успя, династични бракове и съюзи пропадат. Бог е заявил, че няма да се съединят. Камъка, който ще падне от небето – това е Христос, Второто пришествие. Христос е сравняван с камък – „Камъкът който отхвърлиха зидарите, той стана глава на ъгъла“ (Пс. 116:22)

Когато е строен Храмът, имало един камък, който не пасвал никъде, зидарите не можели да му намерят място. Полагайки основите се сетили за този камък, и го положили за основа. Това е историята за камъка. И на други места в Библията се среща сравнение на Христос с камък.

Ръководейки се от ясното пророческо Слово ние се намираме в последните моменти от историята. Следващото събитие ще е Второто пришествие на Христос, но преди него има изливане на язвите. Все още не е приключило благодатното време.

„Оттогава Исус започна да проповядва, като казваше: Покайте се, защото небесното царство наближава.“ Матей 4:17

„1 И във втората година от царуването на Навуходоносора, Навуходоносор видя сънища, от които духът му се смути и сънят побягна от него.

2 Тогава царят заповяда да повикат врачовете и вражарите, омаятелите и халдейците, за да явят на царя сънищата му. И тъй, те влязоха и застанаха пред царя.

3 И царят им рече: Видях сън; и духът ми се смущава за да разбера съня.

4 Тогава халдейците говориха на царя на сирийски, казвайки: Царю, да си жив до веки! кажи съня на слугите си, и ние ще явим значението му.

5 В отговор царят рече на халдейците: Указът излезе от мене; ако не ми явите съня и значението му, ще бъдете разсечени, и къщите ви ще се обърнат на бунища;

6 но ако явите съня и значението му, ще получите от мене подаръци, награди и голяма чест. Явете ми, прочее, съня и значението му.

7 Те отговаряйки втори път рекоха: Нека каже царят съня на слугите си, и ние ще явим значението му.

8 В отговор царят рече: Зная добре, че вие искате да печелите време, понеже виждате, че указът излезе от мене.

9 Обаче, ако не ми явите съня, има само това решение за вас; защото сте се наговорили да говорите лъжливи и празни думи пред мене додето се измени решението ми. Кажете ми, прочее, съня, и аз ще узная, че можете да ми явите и значението му.

10 Халдейците отговаряйки пред царя рекоха: Няма човек на света, който да може да яви тая царска работа; защото няма цар, господар, или управител, който да е изискал такова нещо от врач, или вражар, или халдеец.

11 Това нещо, което царят изисква е мъчно; и няма друг, който би могъл да го яви пред царя, освен боговете, чието жилище не е между човеците.

12 Затова царят се разгневи много и се разяри, и заповяда да погубят всичките вавилонски мъдреци.

13 И тъй като излезе указът да се умъртвят мъдреците, потърсиха Даниила и другарите му за да ги убият.

14 Тогава Даниил отговори с благоразумие и мъдрост на началника на царските телохранители, Ариох, който беше излязъл да убие вавилонските мъдреци.

15 Отговаряйки той рече на царския началник Ариох: Защо е тоя царски указ тъй прибързан? Тогава Ариох яви работата на Даниила.

16 И Даниил влезе и помоли царя да му даде време за да яви на царя значението на съня.

17 Тогава Даниил отиде в къщата си и яви това нещо на другарите си Анания, Мисаила и Азария,

18 за да просят милост от небесния Бог досежно тая тайна, тъй щото да не погинат Даниил и другарите му с другите вавилонски мъдреци.

19 Тогава се откри тайната на Даниила в нощно видение. Тогава Даниил, като благослови небесния Бог, проговори.

20 Даниил рече: Да бъде благословено името Божие От века и до века; Защото мъдростта и силата са Негови.

21 Той изменява времената и годините; Сваля царе и поставя царе; Той е, който дава мъдрост на мъдрите И знание на разумните.

22 Той открива дълбоките и скрити неща; Той познава онова, което е в тъмнината; И светлината обитава с Него.

23 На Тебе, Боже на бащите ми, благодаря, И Тебе славословя, Който си ми дал мъдрост и сила Като си ми открил онова, Което попросих от Тебе, Защото си ни открил царската работа.

24 И тъй, Даниил влезе при Ариоха, когото царят бе назначил да погуби вавилонските мъдреци, и като влезе рече му така: Недей погубва вавилонските мъдреци. Въведи ме пред царя, и аз ще явя на царя значението на съня.

25 Тогава Ариох побърза да въведе Даниила пред царя и му каза така: Намерих човек от юдейските пленници, който ще яви на царя значението.

26 Царят проговаряйки рече на Даниила, чието име бе Валтасасар: Можеш ли да ми откриеш съня, който видях и значението му?

27 В отговор Даниил рече на царя: Тайната, която царят изисква, не могат да явят на царя ни мъдреци, ни вражари, ни врачове, ни астролози.

28 Но има Бог на небеса, Който открива тайни; и Той явява на цар Навуходоносора онова що има да стане в последните дни. Ето сънят ти и това, което си видял в главата си, на леглото си;

29 Царю, размишленията ти дойдоха в ума ти на леглото ти за онова, което има да стане по-после; и Оня, Който открива тайни, ти е явил онова що има да стане.

30 Но колкото за мене тая тайна не ми се откри чрез някоя мъдрост, която имам аз повече от всичките живи, но за да се открие на царя значението на съня, и за да разбереш размишленията на сърцето си.

31 Ти, царю, си видял, и ето голям образ. Тоя образ, който е бил велик, и чийто блясък е бил превъзходен, е стоял пред тебе; и изгледът му е бил страшен.

32 Главата на тоя образ е била от чисто злато, гърдите му и мишците му от сребро, коремът му и бедрата му от мед,

33 краката му от желязо, нозете му отчасти от желязо, а отчасти от кал.

34 Ти си гледал догдето се е отсякъл камък, не с ръце, който е ударил образа в нозете му, които са били от желязо и кал, и ги е строшил.

35 Тогава желязото, калта, медта, среброто и златото са се строшили изведнъж, и са станали като прах по гумното лете; вятърът ги е отнесъл, и за тях не се е намерило никакво място. А камъкът, който ударил образа, е станал голяма планина и е изпълнил целия свят.

36 Това е сънят; и ще кажем пред царя значението му.

37 Царю, ти си цар на царете, на когото небесният Бог даде царство и сила, могъщество и слава;

38 и където и да живеят човеците, горските зверове и небесните птици, Той ги е дал в твоята ръка, и те е поставил господар над всички тях. Ти си оная златна глава.

39 И подир тебе ще се издигне друго царство по-долно от твоето, и друго трето царство от мед, което ще обладае целия свят.

40 Ще се издигне и четвърто царство яко като желязо, понеже желязото строшава и сдробява всичко; и то ще строшава и стрива както желязото, което строшава всичко.

41 А понеже си видял нозете и пръстите отчасти от грънчарска кал и отчасти от желязо, това ще бъде едно разделено царство; но в него ще има нещо от силата на желязото, понеже си видял желязото смесено с глинена кал.

42 И както пръстите на нозете са били отчасти от желязо и отчасти от кал, така и царството ще бъде отчасти яко и отчасти крехко.

43 И както си видял желязото смесено с глинена кал, така те ще се размесят с потомците на други родове човеци; но няма да се слеят един с друг, както желязото не се смесва с калта.

44 И в дните на ония царе небесният Бог ще издигне царство, което до века няма да се разруши, и владичеството над което няма да премине към други люде; но то ще строши и довърши всички тия царства, а само то ще пребъде до века.

45 Както си видял, че камък се е отсякъл от планината, не с ръце, и че е разтрил желязото, медта, калта, среброто и златото, великият Бог открива на царя онова, което има да стане по-после. Сънят е истинен, и тълкуванието му вярно.

46 Тогава цар Навуходоносор падна на лице та се поклони на Даниила и заповяда да му принесат принос и кадения.

47 Царят, отговаряйки на Даниила, рече: Наистина вашият Бог е Бог на боговете и Господ на царете и откривател на тайни, тъй като ти можа да откриеш тая тайна.

48 Тогава царят възвеличи Даниила, даде му много и големи подаръци и го постави управител над цялата вавилонска област и началник на управителите над всичките вавилонски мъдреци.

49 И Даниил измоли от царя, и той постави Седраха, Мисаха и Авденаго над работите на вавилонската област; а Даниил беше в царския дворец.“ Даниил 2

Денят е понеделник, 15-ти ден от месец февруари.

Днес ще пиша върху признаците за краят на времето, или Второто пришествие. Когато учениците запитват Христос кога ще дойде това време, им е отговорено, че за това време, за този час никой не знае кога ще, освен Господ Бог. Христос като Син Божии вероятно искайки да спази йерархията и да почете Отец е отговорил така. Никой не знае кога ще дойде това време, но все пак Христос ни оставя признаци, по които да следим за настъпващият час.

В миналото има регистрирани някой събития. Примерно „Големият мрак“ – това е момент от 8 юни 1918 г. и август 2017 г.., когато има нещо подобно на слънчево затъмнение, разпростряло се над САЩ. Мракът е бил толкова гъст и плътен, че не се е виждало нищо. Това е било на огромни територии. Друг подобен по мащаби случай е огромно земетресение – Лисабонското 9:20 сутринта на [1 ноември](https://bg.wikipedia.org/wiki/1_%D0%BD%D0%BE%D0%B5%D0%BC%D0%B2%D1%80%D0%B8) [1755](https://bg.wikipedia.org/wiki/1755) г., около 9 по Рихтер, което предизвиква големи разрушения, последвано от цунами и пожари.

Първи признак на краят на времето е увеличеното знание. То е посочено в Даниил 12:4 „*А ти, Данииле, затвори думите и запечатай книгата до края на времето, <когато> мнозина ще я изследват, и знанието <за нея> ще се умножава.*“ Факт е, че от 19 век започва нарастване на знанието, във всички посоки. В съвремието знанието се увеличава много бързо, вероятно на 2-3 години има нови открития.

Втори признак – морално нравственото състояние на обществото. За него е посочено в 2 Тимотей 3:1-4

„*1. И това знай, че в последните дни ще настанат усилни времена. 2. Защото човеците ще бъдат самолюбци, сребролюбци, самохвалци, горделиви; хулници, към родители непокорни, неблагодарни, нечестиви, недружелюбни,*

*3. непримирими, клеветници, невъздържани, неукротими, недобролюбци,*

*4. предатели, безочливи, надути, повече сластолюбци, нежели боголюбци*,“

Не може да се отрече, че в сегашно време състоянието и морала на по-голяма част от обществото е такъв. Хората са обзети от непрекъснат стремеж за трупане на материални богатства. Само по себе си богатството не е забранено в Библията, но е осъдена неморалността в придобиването – примерно казано е, не лъжи, не кради, не убивай, не пожелавай нищо от притежанията на ближния си (тук преразказвам по памет, а не цитирам точно) и пр. Всичко това е дадено от Бог в 10 заповеди. Призива е залюбете се усърдно един друг.

Трети признак: неверие. Хората отказват да вярват в Бог и да следват законите, които е дал. Търсят доказателства за съществуването на Бог, което е немислимо. Бог е създател и творец на всичко видимо и невидимо, на цялата вселена, а нашето съзнание е прекалено малко за да схване подобна висша, етична и морална Личност като Бог (в триединната му същност – Отец, Син и Святият Дух). Днешната вяра, там където я има се е отклонила от Библейските разбирания.

Четвърти признак: войни и военни слухове, Матей 24: 6, 7

„6 И ще чуете за войни и за военни слухове; но внимавайте да се не смущавате; понеже тия неща трябва да станат; но това още не е свършекът.

7 Защото ще се повдигне народ против народ, и царство против царство; и на разни места ще има глад и трусове.„

Въоръжените конфликти са нараснали в наше време. Жертвите от военните конфликти нарастват. Тук има връзка с новите технологии. Първата световна война – първи глобален конфликт в който загиват милиони. Новите технологии са приложени – отровен газ, самолети, танкове, дирижабли и пр. Втора световна война – още по-голямо прилагане и нарастване на технологиите, резултат огромен брой жертви. Използвано е ядрено оръжие. Тук трябва да се каже, че няма краят на светът няма да настъпи от ядрен апокалипсис. Това ще попречи на пророчествата, а Бог няма да го позволи. За вбъдеще враждата и войните между народите ще се засилват – ще нараства алчността, а вероятно ресурсите ще намаляват.

Пети признак: състояние на природата. Лука 21: 11, 25, 26

„11 и ще има големи трусове, и в разни места глад и мор; ще има и ужаси и големи знамения от небето.

25 И ще станат знамения в слънцето, в луната и в звездите, а по земята бедствие на народите, като ще бъдат в недоумение поради бученето на морето и вълните.

26 Човеците ще примират от страх и от очакване онова, което ще постигне вселената, защото небесните сили ще се разклатят.“

С наближаване свършека ще се наблюдават промени в природата – земетресения, бури, урагани, катаклизми ще нанасят огромни поражения.

Шести признак: състоянието на хората, Лука 17: 26-30

„26. И както беше в Ноеви дни, тъй ще бъде и в дните на Сина Човечески:  
27. ядяха, пиеха, женеха се, мъжеха се до оня ден, в който Ной влезе в ковчега, и дойде потопът, та погуби всички.  
28. Също тъй, както беше и в Лотови дни: ядяха, пиеха, купуваха, продаваха, садяха, градяха;  
29. но, в който ден Лот излезе из Содом, от небето заваля огън и жупел и погуби всички;  
30. тъй ще бъде и в оня ден, кога се яви Син Човеческий.“

Посочено е, че състоянието в което ще се намират хората, когато настъпи краят ще е подобно на това когато дойде погибелта по време на предпотопните хора, и на Содом и Гомор. Същите вълнения и грижи ще занимават хората, същите чувства ще ги владеят.

Седми признак: Благовестието Матей 24:14

„И това благовестие на царството ще бъде проповядвано по цялата вселена за свидетелство на всичките народи; и тогава ще дойде свършекът.“

Евангелската вест ще се проповядва на всички народи, тя трябва да достигне до всеки един човек за да може да направи своят избор. Може би това ще е късният дъжд, по подобие на ранният дъжд – евангелизаторската работа на апостолите.

Знаците сочат недвусмислено към предстоящото настъпване на най-епохалното събитие в историята.

„1 А за годините и времената, братя, нямате нужда да ви се пише;

2 защото вие знаете известно че денят Господен както крадец през нощ, така ще дойде;

3 понеже когато казват: Мир и безопасност, тогаз ще нападне на тях внезапна погибел както болезнените на непразна жена; и няма да избегнат.

4 Но вие, братя, не сте в тъмнина та да ви постигне денят като крадец.

5 Всички вие сте синове на виделината и синове на деня; не сме на нощта нито на тъмнината.

6 И тъй, да не спим както и другите, но да бъдем будни и трезвени.“

1 Солунци 5: 1-6

вторник, 16 февруари 2021 г. Часът е 20:04 ч.

Днес мисля да пиша по въпроса за жертвопринушенията. Имам съвсем скромни познания и ще пиша от гледна точка на Библията.

Жертвопринушението на животни е било важен ритуал. Когато Каин и Авел принасяха даровете си към Господ, Каин принесе земеделските дарове от трудът си, а Авел принесе животно от стадото си. Дарът на Авел беше приет. В момент на умопомрачение Каин уби Авел. В древните времена жертви са се пренасяли на импровизирани олтари, от най-възрастният глава на рода.

Авраам бележи нов момент в жертвената система – Бог поискал от него да принесе най-скъпата жертва, синът си Исак. Тук се забелязва мотивът на най-великата изкупителна жертва – Бог принесе Синът Си Христос в жертва за греховете на човечеството. Авраам изпълнява указанията и с мъка на сърцето вдига ножа за да умъртви Исак, но Бог го спира. Издържа изпита. Принася в жертва овен, който се е заплел с рогата си в близък храст.

Когато евреите са в плен в Египет традицията за жертвата е занемарена, но когато биват освободени се възобновява. Характерен мотив при по късното Храмово жертвопринушение е, че за всеки грях или нарушение на Закона записан от Моисей, под наставленията на Бог, е трябвало да се извърши жертвопринушение на животно. Грешникът завеждал животното в Храма, то трябвало да е без недостатък, полагал ръка на главата му и го заколвал. То поемало грехът му, и с кръвта си го опростявало. Животното в случаят е образ, символ на Христос, затова е трябвало да бъде здраво, без недостатък. Това е т.нар. Сянкова жертвена система, сянкова защото имитира великата жертва на Христос, т.ест. това е сянка сочеща към Спасителя. Когато свещеника извършвал ритуала казвал на съгрешилият, че грехът му е опростен, но не съвсем, защото истинското опрощение може да се даде само от Месия – Христос. Ритуалът е бил имитация на очакваното. Целта ми не е да описвам цялата празнична еврейска система, но трябва да спомена за Пасхата, когато се заколвало пасхалното агне, приготвяло се с горчиви билки и треви и трябвало да се изяде от цялото семейство. Прилагането на тази жертвена система продължава до разпъването на Христос. В момента когато Иисус издъхва завесата в Храма се раздира, а агнето, което е приготвено за вечерната служба се развързва и избягва. Системата на Сянковата жертва е разрушена. Когато Спасителят умира е принесена най-великата жертва – Синът на Бог. От този момент всяка друга жертва ще е неприемлива, ще е обида към делото на Христос, Който проля кръвта Си за да спаси всеки, който Го приеме за Спасителят.

Принасянето на всякакви жертви било за грях, за здраве или други подобни е в пълно противоречие с писаното в Библията.

Днес е 17.02.2021 г.

Реших да спра на най-важният въпрос за един християнин, и за човека като цяло – Как да се спася? Нямам теологично образование, но познавам Библията и ще очертая няколко стъпки, които трябва да се извървят за да се постигне спасение от грехът, и изграждане на дълбока искрена връзка с Христос. (написаното е по вдъхновение от книгата на Агоп Тахмисян – Основни учения на Библията. С 18)

Първата стъпка по пътя на спасението е покаяние. Не напразно има призив от Библията – покайте се защото е наближило царството Небесно! Царството на благодатта.

Деяния 2: 37, 38„

|  |  |
| --- | --- |
| 37. Като чуха това, на сърце им стана умилно, и казаха на Петра и на другите апостоли: какво да направим, мъже братя? |  |
| 38. А Петър им рече: покайте се, и всеки от вас да се кръсти в името на Иисуса Христа, за прошка на греховете; и ще приемете дара на Светаго Духа. |  |

“

Какво значи покаяние ? Как да се покаем?

2 Коринтяни 7: 9-11

„9 Сега се радвам не за наскърбяването ви, но защото наскърбяването ви доведе до покаяние; понеже скърбяхте по Бога, та да се не повредите от нас в нищо.

10 Защото скръбта по Бога докарва спасително покаяние, което не причинява разкаяние; но светската скръб докарва смърт.

11 Защото, ето, това гдето се наскърбихте по Бога, какво усърдие породи във вас, какво себеочистване, какво негодувание, какъв страх, какво ожидане, каква ревност, какво мъздовъздаване! Във всичко вие показахте, че сте чисти в това нещо.“

Покаянието е дълбок вътрешен процес на осъзнаване на нашата греховност пред Христос. Този процес се осъществява само чрез влиянието на Светият Дух. Когато Св. Дух дойде веднага ни се припомнят греховете към Христос и настъпва осъзнаване на грехът.

Йезекиил 36:31

„31 Тогава, като си спомните нечестивите си постъпки и недобрите си дела, ще се отвратите сами от себе си пред очите си поради беззаконията си и поради мерзостите си.“

Йезекиил 20:43

„43 Там ще си спомните за постъпките си, и за всичките си дела, в които се осквернихте; и ще се погнусите сами от себе си поради всичките злини, които сторихте.“

Захария 12:10

„10 А на Давидовия дом И на ерусалимските жители Ще излея дух на благодат и на моление; И те ще погледнат на Мене, Когото прободоха; И ще плачат за Него Както плаче някой за едничкия си син, И ще скърбят горчиво за Него Както скърби някой за първородния си.“

Вършейки грехове разпъваме Христос на кръста. Покаянието ни кара да се обърнем и да видим, че поради нашите грехове Христос е прикован на кръста, за да получим спасение Той виси там.

Без покаяние няма опрощаване на греховете. Да вземем притчата за молитвата на фарисейна и митаря. Фарисеина каза, благодаря Ти Боже, че не съм като митаря, спазвам закона, постя, давам милостиня и пр. Митаря се биеше в гърдите и със сълзи казваше – прости ми Отче, мен грешния и недостойният. Христос ги запита чия молитва ще бъде приета, как мислите?

Втората стъпка към спасението е изповядване на грехът.

1 Йоан 1: 8-9

„8 Ако речем, че нямаме грях, лъжем себе си, и истината не е в нас.

9 Ако изповядваме греховете си, Той е верен и праведен да ни прости греховете, и да ни очисти от всяка неправда.“

Има погрешни схващания за изповядване на грехът. Примерно, че трябва да става пред свещеник. Писано е, че само Бог има силата да прощава грехове. Изповед пред свещеник няма Библейска основа. Има два видя грях: грях към Бог – примерно идолопоклонство, неспазване на съботата. Този тип грях изисква изповед пред Бог. Има и грях пред ближният – примерно лъжа, клевета, кражба и пр. Тук се изисква изповядване на грехът пред засегнатият и искане на прошка от него, понеже той е засегнатият. Изисква се дълбоко и искрено изповядване на грехът. Засегнатият може да даде прошка, или не. Това е негов личен избор. Ако изповедта е искрена Бог може и да се смили, защото крайното решение за опрощение е Негово.

Трета стъпка – вяра в Христос като личен Спасител.

Йоан 3: 16

„16 Защото Бог толкова възлюби света, че даде Своя Единороден Син, за да не погине ни един, който вярва в Него, но да има вечен живот:“

Спасителното дело на Христос е глобално за цялото човечество, но и лично, за всеки един.

Деяния 16: 31

„31. А те отговориха: повярвай в Господа Иисуса Христа, и ще се спасиш ти и целият ти дом.“

Чрез Утешителят Христос иска да измие и очисти всеки от грехът, да изгради в него съвършен характер, отражение на Христовият характер. Не е достатъчно да се вярва, че Христос е световен Спасител, вярата трябва да прониква всеки един сякаш Той е дошъл лично за неговото спасение.

Четвърта стъпка – „ново раждане“ или „обръщане“

Деяния 3: 19

„19. И тъй, покайте се и обърнете се, за да се заличат греховете ви,“

Йезекиил 36: 26, 27

„26 Ще ви дам и ново сърце, и нов дух ще вложа вътре във вас, и, като отнема каменното сърце от плътта ви, ще ви дам меко сърце.

27 И ще вложа Духа Си вътре във вас, и ще ви направя да ходите в повеленията Ми, да пазите съдбите Ми, и да ги извършвате.“

Новороденият в Христа, приелият Св. Дух е изоставил старите си грешни пътища, отказал се е всичко, което го отдалечава от Христос, и започва нов живот в следване на ясните Божии закони.

Пета стъпка за спасение – освещаване или усъвършенстване на характера.

Посоката в която се движи християнина е напред и нагоре, едно непрекъснато развитие на добродетели и характер угодни на Бог.

2 Солунци 2:13

„13 А ние сме длъжни винаги да благодарим на Бога за вас, възлюбени от Господа братя, загдето Бог отначало ви е избрал за спасение чрез освещение на Духа и вярването в истината“

1 Петър 5: 10

„10 А Бог на всяка благодат, Който ви е призовал в Своята вечна слава чрез Христа [Исуса], ще ви усъвършенствува, утвърди, укрепи [и направи непоколебими], след като пострадате малко.“

Пет ясни и прости стъпки, които трябва да извърви всеки християнин ако иска да постигне спасение, ако иска името му да бъде записано в книгата на Живота, и да посрещне Христос при Второто му пришествие в облаците. Няма друг път за спасение. Правенето на добро, добрите дела сами по себе си не могат да доведат до спасение. Иисус Христос е вратата през което трябва да се мине за да се постигне спасение.

Часът е 21:10 ч.

18.02.2021 19:02 ч.

Покайте се защото Царството Небесно е наближило!

Какво значи да си истински християнин? Какви са отличителните черти на християнина? Исус е казал, ако имате вяра колкото едно синапено семе ще кажете на планината премести се и тя ще се измести. Когато Исус дойде пак на земята, както е обещал колко ли истински християни ще намери? Какви са днес предизвикателствата пред християнина? Някога Рим, римската империя направи опит да ликвидира християнството. Пробва с груба сила и жестокости, на гладиаторските арени за зрелище биваха убивани. Колкото повече усилваше репресиите толкова повече християнството се разпространяваше, из всички слоеве, докато накрая Рим го призна за официална религия. Следващото ниво на опасност за християнството беше по коварно и опасно. То дойде от тъканта на църковното тяло – ереси. Безброй фалшификации и изкривявания на ясното Божие слово. Всяка следваща ерес добавяше по нещо изопачено. Даже днес ако вземем Библията ще забележим на места написано с курсив и пояснение, че текста не се среща във всеки препис, неканоничен е. Променя се и самото богослужение – в Декалога е записано не се прави изображение на нищо що е горе в небесата или в долу в земята. Това не е против художествените произведения, а против това те да се превръщат в обект на поклонение, т.ест. в идол. Друго ниво на опасност за християнството е ограничаване на достъпа до Свещеното писание. Сам Исус е казал е вървете и проповядвайте евангелската вест на всички народи, на всички племена и езици. На Петдесетница е дадена специалната дарба на Св. Дух на апостолите – да говорят и разбират всички езици за да проповядват. В противовес на това, дълго време се е практикувало, че Библията може да се превежда на иврит, на латински и на гръцки. На символично ниво това е опит да се спре благодатното и животворно Божие слово, а „двата пророка“ да се заключат. България е оказала подкрепа за учениците на Кирил и Методий, с което е спомогнала тази триезична догма да се разчупи, и светлината да достигне повече души. Каква друга опасност е грозяла християнството? Най-срамното дело, според мен е времето, когато е действала Инквизицията. Време на клади, мъчения и гонения на десетки милиони християни. Време когато светлината от Библията е заключена, а са отприщени най-нисши страсти и стремежи. Приписват на Вазов думите „Аз не зная под небето друга книга по-могъща от Библията... Там, където Библията се чете и знае, злините са случайни, а добродетелите – трайни и постоянни спътници на живота. Учудвам се, че тази книга много малко се чете и знае у нас – не само от миряните, но и от духовниците.“ Трудно ми е да преценя автентичността на думите, но за благотворното влияние на Библията има писано и другаде. Разбунтували се моряци свалят своят капитан и акустират на остров. Заселват се на острова, женят се за туземки, отдават се на разпуснат живот. Моралът им пада, почват да вършат престъпления, деградират. Един от тях намира стара корабна Библия, отваря и чете. Решава да чете и на другите, обикаля домовете им и чете. Резултатът не закъснял, престъпленията намаляли, започнали да водят порядъчен живот. Божието слово ги преобразява, както е казано – Ще взема каменните има сърца и ще им сложа други меки. В САЩ някога е имало практика в хотелските стай да имал Библии. Без да претендирам за достоверност, но практиката е отменена с аргумент, че това може да наруши религиозните права на някой посетител.

Каква е опасността за християнството днес? За Библията ?

събота, 20 февруари 2021 г.

Апокрифната литература, еврейските апокрифни книги чиято автентичност не може да се потвърди. И днес се среща такава литература в някои издания на Библията. Ученията на апокрифните книги не е в съгласие с каноничните книги. До средата на 2 в. тези фалшиви книги са отхвърлени от апостолите и християнските писатели, и от евреите също. Към края на 2 в. тези книги започват да намират прием в църквите. В Католическата църква те не са премахнати. Протестантските църкви отхвърлят апокрифите през 19 в.

Българската Синодиална Библия съдържа 11 апокрифни книги, към книгата на „Даниил“ са добавени 13-та и 14-та глава и дълъг пасаж към 3-та глава, към книгата „Естир“ в 10 глава е добавен апокрифен пасаж.

**неделя, 21 февруари 2021 г.**

За Духът на пророчеството

Пророческите дарби са били основни в Старият Завет. В Новият Завет те също намират продължение, макар и не толкова ярко.

Йоан в Откровение 19:10 заявява: „Тогава аз паднах пред краката му, за да му се поклоня; но той ми каза: Недей; аз съм служител заедно с теб и братята ти, които имат свидетелството за Исус; поклони се на Бога; защото свидетелството за Исус е духът на пророчеството.“

Тук от контекста се разбира, че братята на Йоан имат свидетелството за Исус, т.ест. духът на пророчеството.

Кои са братята на Йоан? За това намираме информация в Откровение 22: 8,9 „8 Аз, Иоан, съм, който чух и видях, и когато чух и видях, паднах да се поклоня пред нозете на ангела, който ми, беше показал това.

9 Но той ми рече: Недей! Аз съм служител на тебе и на братята ти пророците и на тия, които пазят думите на тая книга. Поклони се Богу.“

Братята на Йоан са пророците и само за тях се казва, че имат духът на пророчеството. Под духът на пророчеството не се има предвид познаване на Библията и пророчествата, и тяхното проповядване, а действително пророкуване.

Апостол Павел в 1 Коритяни 1: 5-8 ясно е заявено, че чакащите Второто пришествие на Христос ще се ползват от дарбите, и няма да бъдат лишени от тях. Тук се включва и пророческата дарба, която в Новият Завет продължава да съществува, както ще бъде показано по нататък. „5 че се обогатихте чрез Него във всичко, в пълна сила да говорите за Него,

6 (по който начин се потвърди свидетелствуването за Христа между вас),

7 така щото вие не оставате назад в никоя дарба, като чакате явлението на нашия Господ Исус Христос,

8 Който и докрай ще ви утвърждава, та да бъдете безупречни в деня на нашия Господ Исус Христос.“

В Ефесяни 4: 11-15 намираме информация за дарбите, които са дадени „11 И Той даде едни да бъдат апостоли, други пророци, други пък благовестители, а други пастири и учители,

12 за делото на служението, за назиданието на Христовото тяло, с цел да се усъвършенствуват светиите;

13 докле всички достигнем в единство на вярата и на познаването на Божия Син, в пълнолетно мъжество, в мярката на ръста на Христовата пълнота;

14 за да не бъдем вече деца, блъскани и завличани от всеки вятър на учение, чрез човешката заблуда, в лукавство, по измамителни хитрости;

15 но, действуващи истинно в любов, да пораснем по всичко в Него, Който е главата, Христос,“

Дарбите се дават за да може църквата да укрепне и израстне в делото за разпространение на евнгелската вест, в утвърждаване и закрепване вярата в Христос. Тези дарби ще се необходими и ще съществуват до краят на времето.

Днес за пророческият дар не се говори, или почти не се говори, все пак има църкви, където се говори за него и е част от религиозната им дейност.

В ранната църква са считали пророкуването за важно. Деяния на апостолите 13: 1 „1 А в антиохийската църква имаше пророци и учители: Варнава, Симеон, наречен Нигер, киринеецът Луций, Манаин, който беше възпитан заедно с четверовластника Ирод и Савел.“

Пророческият дар не е бил само за мъже, срещат се и жени пророчици.

Деяния 21: 9 „9 А той имаше четири дъщери девици, които пророкуваха.“

В заключение: не бива да се счита, че и в наши дни не продължава да действа дара на пророчеството, след като Исус е дал ясни указания, че всички дарби ще продължат да се изявяват до краят на времето.

Написано по вдъхновение от Крюс, Джоузеф.В търсене на истинската църква. С. 91

Часът е 19:16 ч.