**Интериоризация на нравствените ценности чрез неформално християнско образование**

**Автори:**[[ORCID iD icon](http://orcid.org/https:/orcid.org/0000-0002-2218-0861) Младенов, Пламен [ORCID iD icon](http://orcid.org/https:/orcid.org/0000-0002-2218-0861) Mladenov, Plamen](http://orcid.org/https:/orcid.org/0000-0002-2218-0861)

Дисертационният труд представя изследване по въпроса за интериоризацията на нравствените ценности в подрастващите, провеждана в семейството по пътя на неформалното християнско образование. Главният разглеждан проблем са затруднените условия на неговото осъществяване в постмодерната епоха. Основната цел на изследването е намирането на адекватен и ефективен педагогически подход, който да следват родителите спрямо децата си в наше време. Направено е целенасочено проучване на неформалното християнско образование. Извършено е теоретично изследване на постмодерното общество от негови оригинални източници с цел разбиране на мисленето на днешните подрастващи. Изследвани са съвременни успешни педагогически модели и е направена съпоставка с принципите на Свещеното писание. Разгледано е напрежението, което се получава в детето в резултат на противоречивите нравствени послания от страна на родителите и на средата, като е предложено оптимално родителско въздействие. Проведено е емпирично изследване, чиито резултати са съпоставено с тези на теоретичното. Разработен е педагогически модел на възпитаване на християнски нравствени ценности в семейството, който се нуждае от апробация.

<https://openras.nacid.bg/api/FilesStorage?key=dee07fb4-149f-40c7-a9c2-97ae427bb1d7&dbId=1>

### Адаптация на библейски текстове в процеса на възпитание на децата от предучилищна възраст

**Adaptation of biblical texts in the process of educating preschool children**

*15 март 2022,Докторска дисертация,Отворен достъп*

**Автори:**[[ORCID iD icon](http://orcid.org/https:/orcid.org/0000-0002-0441-1638) Димова, Илиана [ORCID iD icon](http://orcid.org/https:/orcid.org/0000-0002-0441-1638) Dimova, Iliana](http://orcid.org/https:/orcid.org/0000-0002-0441-1638)

Този труд е разделен на четири части, като първата е уводна и очертава общите характеристики и границите, в които ще се разглежда даденият проблем. Важен елемент от уводната част е актуалността на проблема и констатацията, че в литературата няма описан алгоритъм, модел за адаптация на библейски текст, чрез който всеки учител, дори без богат педагогически опит, би могъл да адаптира успешно библейски текст, отчитайки възрастта и особеностите на групата деца, с които работи. Втората част насочва вниманието към възпитанието на децата в предучилищна възраст, като се вземат предвид научните постижения и изводи направени в областта на теорията на възпитанието и отношението ѝ към религиозното възпитание в предучилищна възраст. Третата част разглежда водещото място на библейския наратив като инструмент за усвояване на ценности заниманията по религиозно възпитание и значението му във възпитателно-образователния процес в детската градина въобще. Застъпена е тезата, че прецизната адаптация на библейските разкази ефективно и трайно ще допринесе за решаването на основни възпитателни задачи. Последната, четвърта част, описва педагогически експеримент, който предлага технология за адаптиране на библейски текст в предучилищна възраст и прилага готови, адаптирани по тази технология наративи в реална среда в ситуации по религиозно възпитание в детската градина.

<https://openras.nacid.bg/api/FilesStorage?key=50519b61-99eb-4db4-bd66-28cfb5f6673f&dbId=1>

**Религиознопедагогически аспекти на преподаването на Библията в часовете по български език и литература в гимназиалната степен на образование**

**Religious-pedagogical aspects of the teaching of the Bible in the classes of Bulgarian language and literature in the high school level**

*10 юни 2022,Докторска дисертация,Отворен достъп*

**Автори:**Спасов, Чавдар

Дисертационният труд е посветен на преподаването на Библията в часовете по български език и литература в гимназиалната степен на образование, като е предложен един иновативен образователен модел. Предмет на изследването е анализът и планирането на конкретните методически единици според учебния план по български език и литература в осми клас. Самото научно изследване се базира на една доказала своята ефективност в учебния процес методика. В структурно отношение изследването се състои от: предговор, увод, изложение, изводи и заключение, а в края и приложение / проведена анкета/ и използвани извори и литература. Първите две части от изложението съдържат анализ и планиране на уроците, като са посочени конкретните педагогически задачи, които са както научнопознавателни, така и възпитателни. Посочени са и очакваните резултати от всеки урок, а също и организацията на учебно-възпитателния процес, необходима за успешната му реализация. Третата част е посветена на преподаването на старобългарската литература. Изследвани са взаимовръзките „Библия – старобългарска литература – практическа насоченост“ с оглед на формирането на християнски нравствени добродетели сред подрастващите”, което дава възможност на преподавателите в горен курс да приложат творчески този подход, което на свой ред ще им помогне да изградят свой собствен модел на преподаване в зависимост от конкретните особености на учебния процес в училището, в което те преподават.

<https://openras.nacid.bg/api/FilesStorage?key=9e02a472-baae-4f00-83f2-6efa496edf91&dbId=1>

**Идеята за прераждането в източните религии (Богословски анализ)**

**The idea of reincarnation in the Eastern religions (Theological analysis)**

*30 юни 2022,Докторска дисертация,Отворен достъп*

**Автори:**Трайкова, Виктория Traykova, Victoria

Дисертационният труд: „Идеята за прераждането в източните религии (Богословски анализ)“ съдържа общо 277 стандартни страници. Състои се от предговор, увод, разработка в три глави, заключение и списък на използваната литература.

Темата заслужава да бъде изследвана, защото идеята за прераждането се „преражда“ постоянно в една или друга доктрина, теория или духовна практика, което само по себе си е достатъчно провокативно. Идеята за прераждането се сблъсква директно с най-ценната за човека истина, а именно за неговото сътворение и висш смисъл.

Концепцията на прераждането, извлечена от философската идейна мисъл за карма, не е състоятелна и няма как да бъде съвместна с християнската вяра, която изповядва Христовото учение за единството на личността и възкресение на душата и тялото заедно.

<https://openras.nacid.bg/api/FilesStorage?key=fb7f98ec-aadb-4706-9668-089c5c83d2f1&dbId=1>