**БИБЛИЯТА**

Днес реших да пиша върху Библията. Условно тя е разделена на Стар Завет и Нов Завет. Старият Завет е съставен от 50 книги – първата книга е Първа книга Мойсеева – Битие, а последната е Трета книга на Ездра. Изследователите казват, че са писани в различни времена, от различен брой автори, но имат общ стил на написване, идентичността им е близка. Православието признава и Старият и Новият Завет. Книгите на Новия Завет са общо 27 – започват с Евангелие от Матея и завършват с Откровение от св. Иоана Богослова. При тях основната тема е евангелската вест за живота и делото на Исус. В последствие апостолите разнасят историята за живота, страданията, смъртта и възкресението на Исус Христос. Загинал на кръста за спасението на всички вярващи, и да не погине ни един, който вярва в Него. В исторически аспект Библията е най-четената и най-продаваната книга.

Някой отричат книгите от Старият Завет, признават само тези от Новият Завет. Христос в своята дейност, в проповедите и поученията си винаги е използвал Вехтия Завет, цитирайки определени стихове, а и е заявявал категорично, че не е дошъл да наруши закона, а да го изпълни. С любов, усърдие и безкрайно търпение е разяснявал неясните места/стихове, и е насочвал към правилното им разбиране.

Въз основа на Библията са правени много предсказания – примерно предсказанията на пророк Даниил, думите на Исус Христос, когато напуска за последно Храма и Иерусалм и заявява, че този дом се оставя пуст (в последствие думите му се изпълняват буквално – тук цитирам са малка част, камък върху камък не остава от великолепният храм, а народа е прокуден да скита дълги години в странство). В наши дни Библията също е използвана за най-различни тълкувания – примерно, адвентното движение в САЩ през 19 в. се опитва да разтълкува датата на Второто пришествие на Христос. Финансисти са използвали Библията за да прогнозират какви инвестиции да правят. Един от най-известните е бившият пастор Шон Хаймън, който въз основа на тълкуване на текстове от Библията прави успешни инвестиции.

Правени са опити Библията, Християнството като цяло да бъде изкоренявано. Примерно по време на Великата френска революция Библията, Християнството, Църквата е опитано да бъдат премахнати. Без особен успех, когато революционните вълнения стихват пак се връщат на мястото си. Същото е положението и с Революционна Русия, след като революционните вълнения приключват, страната се връща към Християнството. Хитлер не се бореше срещу Християнството, поне не открито, но опита да създаде своя религия – за арийският произход, която да замести Христос, в сърцата на немските войници (протестанти или католици). Начинанието му завърши с пълен крах, разрушение и опустошение на Германия.

Христос е завещал на апостолите да разнесат евангелската вест до всички краища на света. Днес като, че ли това е постигнато. Църквите по света проповядват, евангелски радиостанции денонощно излъчват предавания, които достигат всички страни, Библията е достъпна на книжният пазар.

*Записано в гр. Разград в 18:17 ч. на 13.12.2020 г.*