Бог е огън от любов

Колебаех се дали да започвам тази тема. В крайна сметка реших да пиша, поне малко.

Има много разностранни схващания за Бог и неговата същност. Едни са на мнение, че Той не съществува, т.нар. „атеисти“. Всъщност има едно схващане, че отричаш ли съществуването на нещо, доказваш неговото съществуване. Това е друга, философска тема, в която не искам да се отклонявам. Други вярват в неговото съществуване, но изпадат в краен формализъм, догматизъм. Подобно на евреите по времето на Христос. Фарисеите и садукеите спазваха Божия закон, поне формално, минаваха за много вярващи, но както имаше сравнение от Библията – наподобяваха добре варосани гробници – отвън безупречни, но от вътре пълни с трупове, кости и гниеща плът (не цитирам точно, пиша по вдъхновение и ако тръгна да търся точните цитати, импулса ще се наруши). В съвремието, нещата не са се променили много – пак има подобно разделение – църквите са пълни с хора, които дават външен облик на благочестие, но отвътре не са чисти. Обществото е пълно с хора, които увлечени от импулса за материални блага заглушават тихият глас на Светият Дух. Христос обеща, че ще изпрати друг Утешител, да пребъде с нас и да ни напомня, за Христовият Завет, че сме скъпо изкупени с Неговата кръв, от ръцете на Сатана. Утешителят хлопа на вратата на всеки и моли да бъде приет. Хлопа на сърцата ни и чака дали ще Го приемем, за да влезе и да изчисти храма ни – т.ест. тялото, духът и душата ни и да го направи годно за служба на Христа.

Друга категория хора са тези, които вярват в Христос, но отчасти. Искат доказателства за да повярват, скептични са. Тома неверни, въпреки че беше един от учениците Му, не повярва, че Учителят е възкръснал. Искаше да види раните от гвоздеи по ръцете и краката Му, да пипне раната от копието, с което Той беше прободен. Исус му каза, ето ела и пипни, и повярвай, бъди вярващ, а не невярващ. Блажени онези, които са повярвали без да видят. Бог е любов е казано в свещените текстове, но и огън, който пояжда. Как може да видиш любовта? Не става въпрос за обикновените, човешки и плътски разбирания за любов. Бог е творец на всичко видимо и невидимо, Духът Божии изпълня цялата вселена. Любовта е творчески съзидателен акт. Бог толкова възлюби светът, че даде Своя Единороден Син за да не погине никои, който вярва в Него. Великата жертва на Агнеца, за да бъде показана истинската разрушителна същност на Сатана, и веднъж за винаги да се отхвърлят претенциите му. Бог е огън – Библията има много текстове показващи това – Моисей, когато беше на планината Хорав/н (ако не се лъжа се казваш така) видя храст (или къпина), който гореше, но не изгаряше. От горящият храст се чу гласът на Бог, - изуй си обущата защото земята, на която седиш е свещена! По-късно когато водеше народа на Израел през пустинята, огнен стълб ги водеше и им показваше пътя. Казват, че Христос тогава ги е водел, и ги е напътствал. Когато Моисей записваше заповедите от Бог, на планината Божията мощ се беше изявила, народа беше предупреден да минава определена линия за да не погине. Когато Илия беше в пещерата Бог се яви и земята се потресе, скалите се разтопиха. Бог е огън, но не Е в огъня. Бог е любов. Любовта е най-малката, но и най-мощната сила. Когато изпитваха Христос и се мъчеха да го подведат, Го запитаха, коя е най-важната Божия заповед? Тогава Той каза, да възлюбиш Господа Бога твое го с цялата си душа, с целя си ум, и с целият си дух. Друга подобна на нея е да възлюбиш ближният като себе си. Разбира се, казано е че законите на Бог са неотменими, и Исус казва не дойдох да разруша закона, но да го изпълня. Всички закони са си съвсем същите и не са се изменили, и няма да се изменят.

Христос запита Петър – любиш ли ме? Любя те Господи. Тогава паси агънцата Ми. Втори път го запита – Петре, любиш ли Ме? Любя те Господи! Тогава паси овците ми. Трети път го запита – Петре, любиш ли ме? Озадъчен, и отчаян, че е загубил любовта на Христос, Петър отвърна – Любя те Господи! Тогава паси овците ми. Петър беше се провинил пред Христос, защото докато пропее петелът три пъти се беше отрекъл от Него, но отново беше приет сред апостолите, и грехът беше заличен.

Любовта дълго търпи, на всичко се надява, на всичко хваща вяра, никога не отпада. Сега остават тези трите вяра, надежда и любов, но любовта е по-голяма от тях. Христос е източник на вяра и надежда, за да го познаеш ти е нужна любовта.

Записано от Емануил Николов в 22:04 ч. на 04.12.2020 г. /петък/

гр. Разград