**ДА ВЪЗЛЮБИШ ГОСПОДА, БОГА С ЦЕЛИЯТ СИ УМ, С ЦЯЛАТА СИ ДУША И С ЦЯЛОТО СИ СЪРЦЕ!**

/“А Той му рече: "Да възлюбиш Господа твоя Бог с цялото си сърце, с цялата си душа и с всичкия си ум".“, Матей 22:37/

Фарисеят, който искаше да изпита Исус, Му рече, коя е най-голямата заповед в закона, даден от Бог? Исус бе дошъл да освободи хората от проклятието на греха, да ги научи да служат на Бог правилно. Не по форма, не с престорена театралност, а с чисти сърца, със светли умове, и с любов. Фарисеите се молеха много, спираха се по пътищата, на видни места, и се молеха. Така хората оставаха с впечатление, че служат вярно на Бог. Исус беше извадил и друг техен порок на яве. Склоняваха вдовици да завещават имотите си на храма, приживе - „14 [Горко вам, книжници и фарисеи, лицемери, защото изпояждате домовете на вдовиците, даже, когато за показ правите дълги молитви; затова ще приемете по-голямо осъждане].“ Матей 23:14

Запитаха го, коя е най-голямата заповед? Отговори, да възлюбиш Господа твоя Бог с цялото си сърце. Сърцето представлява особен орган в човешкият организъм. То е автономно, не се контролира от мозъкът, няма съзнателен контрол върху него. То може да се оприличи на „горящ пламък“, който стопля кръвта и я разнася по всички удове и органи, за да ги ороси, да ги изпълни с живот. Бог казва синко дай ми сърцето си –„Сине мой, дай сърцето си на мене,  
И очите ти нека внимават в моите пътища,“ Притчи 23:26

Бог иска сърцето на човек! Значи първото условие да се служи на Бог е отдаването на сърцето, което е мощен „генератор“ на живот, на сили. Исус казва: „6 А той им рече: Добре е пророкувал Исаия за вас лицемерите, както е писано: ­ "Тези люде Ме почитат с устните си, Но сърцето им отстои далеч от Мене.“ Марко 7:6

„19 Защото не влиза в сърцето му, а в корема, и излиза в захода. (Като каза това той направи всички ястия чисти).

20 Каза още: Което излиза от човека, то осквернява човека.

21 Защото отвътре, от сърцето на човеците, излизат зли помисли, блудства, кражби, убийства,

22 прелюбодейства, користолюбие, нечестие, коварство, сладострастие, лукаво око, хулене, гордост, безумство.“ Марко 7:19-22

Сърце отдадено на Бог.

Втората част гласи, да възлюбиш Господа с цялата си душа. Душата е по-фина, Божествена субстанция.

„7 И Господ Бог създаде човека от пръст из земята, и вдъхна в ноздрите му жизнено дихание; и човекът стана жива душа.“ Битие 2:7

Душата също може да се подаде на покварата. Луцифер бе осеняващ ангел, но се поквари, и увлече част от ангелските създания след себе си, в бунт срещу Бог. За да се служи на Бог, се изисква доброволно отдаване на душата и силите в служба. Бог не заставя никого, за нищо. Предоставя се право на избор – от едната страна е грехът, с всички последствия, а от другата е Бог с безграничната Си Любов, Мъдрост и Истина.

Третият елемент е, да служиш на Бог с целият си ум. Умът е олицетворение на всичките ни земни стремежи, планове, кроежи, на целият ни труд и деятелност, докато сме живи. От раждането, до смъртта ни умът работи, анализира постъпващите сигнали чрез сетивата, синтезира информацията и я използва за изграждането на модели, с които да си служим, при различните ситуации. Детето, докато не са опари на огъня не знае какво нещо е огън, щом се опари то добива опитност, която му служи цял живот. Има безброй поговорки свързани с умът, дело на народна мъдрост – примерно „Ум царува, ум робува, ум патки пасе.“. Умът е мощен инструмент, който трябва да се подчини на служба на Бог. Цар Соломон отдаде умът, сърцето и душата си на Бог и Той го надари с разум, не сравним с никоя човешка мъдрост. Дори и най-силният и мощен ум е нищо в сравнение с Мъдростта на Бог. Той е Вечно съществуващ, виждащ ясно дори и най-скритите неща, виждащ краят на нещата от тяхното начало, викащ по име всяко слънце във вселената (знаещ имената на всички слънца). Божията Мъдрост е нещо, което не може да се осмисли от нашите ограничени умове. Бог иска да му отдадем умът си, за да бъде подчинен на една висша служба, и да се превърне в инструмент чрез, който да се изяви Божествената воля.

„26 Дигнете очите си нагоре Та вижте: Кой е създал тия светила, И извежда множеството им с брой? Той ги вика всичките по име; Чрез величието на силата Му, И понеже е мощен във власт, Ни едно от тях не липсва.“ Исая 40:26

„4 Изброява числото на звездите. Нарича ги всички по име.

5 Велик е нашият Господ, и голяма е силата Му; Разумът Му е безпределен.“ Псалми 147: 4-5

Гр. Разград, 21:59 ч. на 22.12.2020 г.