**ДАРБИТЕ**

Дарбите и способностите, които дава Господ, при всеки човек са различни. На някои са дадени по-големи дарби – ум, красноречие, мъдрост, лечителски дарби, а на други са дадени по скромни дарби. Дали са малки или големи дарби за Господ е без значение, за Него всеки човек е частица от цялото, и е еднакво ценна. Във времена на криза Бог сякаш дава особени дарби на избраните, чрез Светият Дух. Когато положението на евреите беше тежко, при египетският плен, когато фараона измисляше всевъзможни злини за да ги ограничи и да намали техният брой – спомням си, че в Библията беше записано, че е заръчвал на бабите, които израждат евреиски деца ако видят, че е момче да го убиват, а момичетата да оставят живи. Нямам ясен спомен до колко заповедта му е била спазвана. В подобно време Бог си избра Моисей да изведе народа Му от плен. Надари го с дарби, дори когато Моисей се съмняваше в себе си, дали ще има дар слово Бог му каза не бой се, Аз ще те науча що да кажеш. Продължавайки да настоява, че говора му не е ясен, Бог се разгневи на неверието, но не го отхвърли, а му сложи за помощник брат му Аарон. Много чудеса извърши Моисей, по Божие поръчение и с Божия помощ. Сили, които Бог му даде бяха необходими и навременни, за да изпълни задачата си.

Сили бяха дадени и на Илия, когато Божият народ беше отстъпил от вярата си и се бе преклонил на идоли. Изричайки словото което му бе поверено, Илия спомогна за реализирането на спасителният план на Бог да спаси народа – спря за три години всеки валеж, и водата се оттегли. Илия още възкреси / върна от мъртвите синът на вдовицата, която беше го приютила. Помоли се и огън падна от небето върху жертвеното животно. Елисей също възкреси мъртвец, даже два пъти – един път докато беше жив, и един път след като почина, и спуснаха мъртвец в гробницата му. Щом се допря до тленните му останки мъртвеца възкръсна. Тези чудеса не бяха самоцелни, а целяха да върнат вярата на народа към Бог.

Самсон, в превод син на слънцето или слънце беше надарен от Бог с необикновена сила. Нямаше равен на него по сила. Беше убил лъв с голи ръце за да спаси Далила. Силите му бяха дадени защото народа има нужда от закрилник, войн, който да го спаси от огнетителя. Въпреки човешки слабости на Самсон – страстта му към жени, която му коства зрението и свободата, беше предаден от Далила, ослепен и държан жив, като трофей, успя с искрена молитва да измоли прошка от Бог, за пропиляните шансове и да му бъде върната силата, за да събори храма над главите на царя и знатните особи, и да помогне на народа.

Бог дава щедро дарби на своите избрани, да извършат възложената им задача. Така например Навуходоносор бе избран от Бог да накаже евреите, заради остъплението, заради злините, които крояха в сърцата си. Той бе способен цар, надарен с мъдрост, укрепил и разширил Вавилон. Той избра четирима младежи, от пленените евреи за да бъдат обучени и да му служат. Един от тези младежи бе Даниил. Мъдър и способен, Даниил бе избран от Бог, и надарен с дар да тълкува сънища. Способността на Даниил бе доказана, когато царят поиска да му бъде разгадано какъв сън е сънувал и какво е значението му. Вражарите и халдейците не успяха да решат задачата, царят искаше да ги избие, но Даниил се застъпи за тях и разгада сънят. Сега царят бе сънувал друг сън:

„Видях дърво, което порасна и стана толкова високо, че стигаше до небето. То се виждаше от всички краища на земята. Имаше красиви листа и много плодове. Животните си почиваха под сянката му, а птиците си правеха гнезда по клоните му. После един ангел слезе от небето и извика: ‘Отсечете дървото и клоните му. Но оставете пъна с корените му в земята и го стегнете с един железен и един меден обръч. Сърцето на дървото ще се промени от човешко на животинско и ще остане така 7 времена. Хората ще разберат, че Бог владее над всичко и че дава царствата на когото иска.’“ По Даниил 4:1–37

Даниил му разтълкувал съня

„Царю, да беше този сън за враговете ти, но не е за тях, а за тебе. Голямото дърво, което е било отсечено, си ти. Ще изгубиш царството си и ще ядеш трева на полето като животно. Но понеже ангелът е казал да бъде оставен пънът с корените му, ти пак ще станеш цар.“

Сънят се сбъднал. Един ден докато се любувал над Вавилон и се говорел какъв великолепен град е построил, от небето се чул глас „Навуходоносре, ти изгуби царството си.“ Начаса царят изгубил разсъдъкът си, станал като животно и изгубил царството си. След 7 години разсъдъкът му се върнал и той прославил Бог.

„Слава на Йехова, небесния Цар! Сега знам, че той е Всевишният. Йехова смирява горделивите и дава царствата на когото иска.“

Велика е славата на Бог, източника на безкрайната Любов, на безкрайната Мъдрост, на вечната Истина, на всяка Сила. Той никога не забравя тези, които се осланят на Него.

"Каквото око не е видяло и ухо не е чуло, и на човешко сърце не е идвало, всичко това е приготвил Бог за тези, които Го обичат."

1 Коринтяни 2:9

*гр. Разград, 20:58 ч. на 23.12.2020 г.*