**ЖЕРТВОПРИНОШЕНИЕТО**

Системата на жертвоприношение при евреите има дълбок корен. Каин и Авел принесоха своите дарове на Бог. Каин като земеделец принесе своите дарове от трудът си над земята, Авел също принесе своите дарове от стадата и добитъка. Бог благоволи на даровете на Авел, а тези на Каин не зачете. В пристъп на ярост и под диктовка на греха Каин погуби брат си Авел. Кръвта му се върна в земята и я напои. Когато Бог попита Каин где е Авел, Каин освен убийството, притури и лъжата към греховете си.

Авраам беше готов да пожертва любимият си син Исаак. Исаак означава смях, този, който ще се смее. Бог дари Авраам и Сара с дете на преклонна възраст. Самата Сара се засмя в себе си, когато Бог и извести, че ще зачене. Бог я запита защо се съмнява, нима за Него има невъзможни неща? Пред това тя изпитваше угризения на съвестта, че не е дарила мъжът си с рожба, затова му предложи слугинята си Агара. Тя зачена и роди на Авраам син Измал/или Исмаил, за когото ангела предизвести, че ще стане родоначалник на голям род.

Исаак бе любимото дете на Авраам, и Бог изпита сърцето му. Поиска да му принесе в жертва Исаак, сърцето на бащата се късаше, но не можеше да пренебрегне волята на Бог. Съкрушеният баща водеше момчето към олтара, а то попита – тате, а агнето къде е? Бог ще помисли, синко за него. В последният момент, преди да спусне острието към детето, Бог го спря – Аврааме да не нараняваш детето, видях че си Ми предан. Виж там в трънака един овен се е заплел с рогата си, вземи го и него Ми принеси.

Жертвената система при евреите изисква животното да е без недостатък, най-хубавото.

Когато евреите молеха фараона да ги пусне, изтъкваха че искат да принесат жертви на Бог, затова го молеха да ги пусне с добитъка.

Когато Илия призова Вааловите пророци, да направят заедно жертвоприношение за да се види на кого жертвата ще се зачете от Бог, закла теле, възстанови с 12 камъка, символизиращи 12-те рода на Израел, на жертвеника и се помоли на Бог. Огън падна върху телето. В него ден загинаха 450 пророка на Ваала, а според други сведения 800. Страшен беше гневът на народа, след като 3 години страда от липса на дъжд, суша и глад.

Сред жертвените животни са агне, теле, но за бедните е можело и гълъб/гълъби.

Освен жертвоприношенията, Мойсей записва и десятъка. Най-общо казано 1/10 от всичко произведено или спечелено и придобито се посвещава, дава на Бог. Правилото е, че когато се дава трябва, трябва да е от сърце, с желание, а не по принуда, тогава даденото има стойност пред Бог и се зачита. Когато започват да събират средства за храма, Мойсей призовава да се даде, но от сърце и доброволно. Друг пример е, когато Христос е в Храма и наблюдава как заможните демонстративно оставят даровете си, така че всички да ги видят, гледката го изпълва с тъга. Вижда и една бедна старица, притесняваща се да поднесе дара си, няколко дребни монети, защото е засрамена от богатите. Тогава Исус казва тази жена даде повече от онези, и дара й бе приет. Тя даде от оскъдните си средства, които и бяха нужни, а другите дадоха от излишъкът на печалбите си, от които нямаха нужда.

Краят на системата с жертвоприношения беше сложен със смъртта на Исус Христос. Тогава, според записаното в евангелието, завесата на храма отделяща вътрешната част, където се допускаха само свещениците да извършват ритуал се раздра, агнето което беше приготвено за жертва избяга. Знак, че най-великата жертва, животът на Исус беше направена беше направена, и повече нямаше да се приемат жертвоприношения. В книгата Откровения на Йоан, Исус е Агнец, заклан заради спасението на хората, и единствен достоен да разчупи печатите – седемте печата.

*Разград, 21:20 ч. на 16.12.2020 г.*