„**Аз съм живият хляб, който е слязъл от небето. Ако яде някой от тоя хляб, ще живее до века; да! и хлябът, който Аз ще дам, е Моята плът [която Аз ще дам] за живота на света**.“ (Йоан 6:51)

Казват, че днес може да се види Витлеемската звезда, която грееше при раждането на Христос. Обясняват я със съвпад на планети, не разбирам от астрономия, и не мога да коментирам това.

2000 г. изминаха от както се роди Христос, живя, проповядва, беше разпнат, възкръсна и се възнесе в Небесата, и седи от дясно на Отца, и ходатайства за човеците, на небесният съвет. Исус ни откупи и ни върна към живот. При грехопадението Адам и Ева предадоха земята, която им беше поверена, в ръцете на Сатана. Когато Бог свиква небесният съвет и казва да се обърне внимание на праведният Йов, Сатана беше там. Бог го пита, где беше, де си ходи – Лукавият отвърна, ходих по земята, насам, натам, и Бог не възразява. Христос слезе на земята за да върне отклонилото се човечество към Божествената светлина и благодат на Отца. Не напразно Той казва, че е Живият хляб, слязъл от небето. Не само с хляб/храна се живее, но и с всяко Слово, което излиза от Бог.

Изминаха 2000 години от както евангелската вест се разнесе. Христос бе казал, че който не е чул за евангелската вест, не носи отговорност, но този до когото тя е достигнала няма извинение. Затова тя не беше ограничена само до една нация, ами Светият Дух се разнесе и над езичници, над всички, които искаха да се спасят, без никакви ограничения. Опитаха се да държат Божието слово заключено, оправдавайки се с това, че табелката с надпис над разпнатият Христос беше на три езика – еврейски/иврит, латински и гръцки. Следователно само на тези езици можеше да се превежда Библията. Тезата им не издържа, светите братя Кирил и Методий направиха превод на славянски, т.ест. на глаголица, и успешно защитиха делото си пред папата. По късно учениците им направиха кирилицата, с което улесниха разпространението на Божието слово сред българите, и сред цялото славянско семейство. Живият хляб трябваше да бъде достъпен за всички народи, без изключение, за да направят своят избор. Слънцето свети над всички и дава изобилно от топлината си, и над добрите, и над лошите. Имаше една притча от Библията, че когато Бог засял нивата с жито и ти израснало, се видяло, че има сред житните класове и плевели, ангелите рекли, да ги изрежем ли, не ги режете, може да засегнете и класовете. Когато дойде време за жътва тогава ще отделим плявата и ще я хвърлим в огъня, а житното зърно ще приберем в хамбарите. Предавам притчата по спомени и може да има известно разминаване с оригиналният текст.

Кога ще е времето на жътвата, никой не знае, само Бог знае за денят и часа. Оставени са признаци за, които да се следи и внимава. Щом се види, че те настъпват значи времето е наближило.

„4 Исус в отговор им каза: Пазете се да ви не заблуди някой;

5 защото мнозина ще дойдат в Мое име казвайки: Аз съм Христос, и ще заблудят мнозина.

6 И ще чуете за войни и за военни слухове; но внимавайте да се не смущавате; понеже тия неща трябва да станат; но това още не е свършекът.

7 Защото ще се повдигне народ против народ, и царство против царство; и на разни места ще има глад и трусове.

8 Но всичко това ще бъде само начало на страдания,

9 Тогава ще ви предадат на мъки и ще ви убият; и ще бъдете намразени от всичките народи поради Моето име.

10 И тогава мнозина ще се съблазнят, и един друг ще се предадат, и един друг ще се намразят.

11 И много лъжепророци ще се появят и ще заблудят мнозина.

12 Но понеже ще се умножи беззаконието, любовта на мнозинството ще охладнее.

13 Но който устои до край, той ще бъде спасен.

14 И това благовестие на царството ще бъде проповядвано по цялата вселена за свидетелство на всичките народи; и тогава ще дойде свършекът.

15 [Затова, когато видите мерзостта, която докарва запустение, за която говори пророк Даниил, стояща на светото място, (който чете нека разбира),](https://biblia.bg/index.php?k=27&g=9&s=27)

16 тогава ония които са в Юдея, нека бягат по планините;

17 който се намери на къщния покрив да не слиза да вземе нещата от къщата си;

18 и който се намери на нива да се не връща назад да вземе дрехата си.

19 А горко на непразните и на кърмещите в ония дни!

20 При това, молете се да се не случи бягането ви зиме или в съботен ден;

21 защото тогава ще има голяма скръб, небивала от началото на света до сега, и каквато не ще има.

22 И ако да не се съкратяха ония дни, не би се избавила ни една твар; но заради избраните, ония дни ще се съкратят.

23 Тогава ако някой ви каже: Ето тук е Христос, или: Тука, не вярвайте;

24 защото ще се появят лъжехристи, и лъжепророци, които ще покажат големи знамения и чудеса, така щото да заблудят, ако е възможно, и избраните.

25 Ето предсказах ви.

26 Прочее, ако ви кажат: Ето, Той е в пустинята; не излизайте; или: Ето Той е във вътрешните стаи; не вярвайте.

27 Защото както светкавицата излиза от изток и се вижда дори до запад, така ще бъде пришествието на Човешкия Син.

28 Дето бъде мършата, там ще се съберат и орлите.

29 [А веднага след скръбта на ония дни, слънцето ще потъмнее, луната няма да даде светлината си, звездите ще паднат от небето и небесните сили ще се разклатят.](https://biblia.bg/index.php?k=23&g=13&s=10)

30 Тогава ще се яви на небето знамението на Човешкия Син; и тогава ще заплачат всички земни племена като видят Човешкия син идещ на небесните облаци със сила и голяма слава.

31 Ще изпрати Своите ангели със силен тръбен глас; и те ще съберат избраните Му от четирите ветрища, от единия край на небето до другия.

32 А научете притчата от смоковницата: Когато клоните й вече омекнат и развият листа, знаете, че е близо лятото.

33 Също така и вие, когато видите всичко това, да знаете, че Той е близо при вратата.

34 Истина ви казвам: Това поколение няма да премине, докле не се сбъдне всичко това.

35 Небето и земята ще преминат, но Моите думи няма да преминат.

36 А за оня ден и час никой не знае, нито небесните ангели, нито Синът, а само Отец.

37 И както бяха Ноевите дни, така ще бъде пришествието на Човешкия Син.

38 Защото, както и в ония дни преди потопа, ядяха и пиеха, женеха се и се омъжваха, до деня до когато Ное влезе в ковчега,

39 и не усетиха, до като дойде потопът и завлече всички, така ще бъде и пришествието на Човешкия Син.

40 Тогава двама ще бъдат на полето; единият се взема, а другият се оставя.

41 Две жени ще мелят на мелницата; едната се взема, а другата се оставя.

42 Затова бдете, защото не знаете в кой ден ще дойде вашият Господ.

43 Но това да знаете, че ако домакинът би знаел в кой час щеше да дойде крадецът, бдял би, и не би оставил да му подкопаят къщата.

44 Затова бъдете и вие готови; защото в час, когато го не мислите, Човешкият Син иде.

45 Кой е, прочее, верният и разумен слуга, когото господарят му е поставил над домочадието си; за да им дава храна на време?

46 Блажен е оня слуга, чийто господар, като си дойде, го намери, че прави така.

47 Истина ви казвам, че ще го постави над целия си имот.

48 Но, ако оня слуга е зъл, и каже в сърцето си: Господарят ми се забави,

49 и той почне да бие служителите си, и да яде и пие с пияниците,

50 господарят на оня слуга ще дойде в ден, когато той не го очаква, и в час, когато не знае,

51 и, като го бие тежко, ще определи неговата участ с лицемерите; там ще бъде плач и скърцане със зъби.“ (Матей 25)

И извадка от думите на Даниил

|  |  |
| --- | --- |
| „40. Към свършека на времето южният цар ще се удари с него, и северният цар ще се впусне като буря върху него с колесници, конници и многобройни кораби, ще нападне на областите, ще ги наводни и ще премине през тях. 41. И ще влезе в най-хубавата от земите, и много области ще пострадат, и от ръката му ще се спасят само Едом, Моав и голяма част от синовете Амонови. 42. Ще простре ръката си върху разни страни; няма да се спаси и земята Египетска. 43. Ще завладее златните и сребърни съкровища и разните драгоценности на Египет; ливийци и етиопци ще тръгнат подире му. 44. Но слухове от изток и север ще го смутят, и ще излезе той с най-голяма ярост, за да изтребва и погубва мнозина, 45. и ще разпъне царските си шатри между морето и планината на преславното светилище; но ще дойде към свършека си, и никой не ще му помогне. |  |

ГЛАВА 12.

|  |
| --- |
| 1. И в онова време ще се подигне Михаил, велик княз, който брани синовете на твоя народ; и ще настане време тежко, каквото не е имало, откак съществуват люде до днес; но ще се спасят в това време от твоя народ всички, които бъдат намерени, че са записани в книгата. 2. И много от спещите в земния прах ще се събудят - едни за вечен живот, други за вечен укор и посрама. 3. И разумните ще сияят като светилата на твърдта, и ония, които са обърнали мнозина към правда - като звездите, вовеки, за всякога. 4. А ти, Данииле, скрий тия думи и запечатай тая книга до последно време; мнозина ще я прочитат, и знанието ще се умножи". 5. Тогава аз, Даниил, погледнах, и ето, стоят двама други - един на отсамния бряг на реката, друг на отвъдния бряг на реката. 6. Единият рече на мъжа с ленената дреха, който стоеше над речните води: "кога ще бъде краят на тия чудни случки?" 7. И чух, как мъжът с ленената дреха, който се намираше над речните води, като дигна дясна и лява ръка към небето, закле се във вечно Живеещия, че всичко това ще се извърши към свършека на времето и времената и полувремето и след съвършеното сваляне силата на светия народ. 8. Аз чух това, ала не разбрах, и затова попитах: "господарю мой, какво ще бъде подир това?" 9. И той отговори: "иди си, Данииле: защото тия думи са скрити и запечатани до последното време. 10. Мнозина ще се очистят, избелят и ще бъдат оплавени в изкушение; а нечестивите ще постъпят нечестиво, и няма да разбере това никой от нечестивите, а мъдрите ще разберат. 11. От времето, когато се прекрати всекидневната жертва и се постави мерзостта на запустението, ще минат хиляда двеста и деветдесет дена. 12. Блажен, който очаква и достигне хиляда триста трийсет и пет дена. 13. А ти иди към своя край, и ще се успокоиш, и ще станеш да получиш жребия си в края на дните." |

“ (книга на пророк Даниил 11:40-45; 12)

2 Тимотей

„ГЛАВА 3.

|  |
| --- |
| 1. И това знай, че в последните дни ще настанат усилни времена. 2. Защото човеците ще бъдат самолюбци, сребролюбци, самохвалци, горделиви, хулници, към родители непокорни, неблагодарни, нечестиви, недружелюбни, 3. непримирими, клеветници, невъздържани, неукротими, недобролюбци, 4. предатели, безочливи, надути, повече сластолюбци, нежели боголюбци, 5. които наглед имат благочестие, но от силата му са се отрекли. И от такива се отвръщай! |

“

2 Петрово

„3 Преди всичко знайте това, че в последните дни ще дойдат подиграватели, които с подигравките си ще ходят по своите страсти и ще казват:

4 Где е обещаното Му пришествие? защото, откак са се поминали бащите ни всичко си стои така както от началото на създанието.

5 Защото те своеволно не признават това, че чрез Божието слово от начало е имало небе и земя сплотена от водата, и всред водата,

6 но пак посредством тях тогавашният свят, потопен от водата загина.

7 Така със същото слово, и днешните небе и земя са натрупани за огън, пазени до деня на страшния съд и погибелта на нечестивите човеци.

“

*Гр. Разград, 20:38 ч. на 20.12.2020 г.*