Изпитанията

Днес избрах да пиша върху въпроса за изпитанията. Мнозина вярват, че човек е свободен и едва ли не предпазен и защитен от изпитанията. Вярно, е че човек е свободен, има свободна воля, която не може да бъде да отклонена от никого. Дори и Сатана, древният хулител и изкусител на човека не може да повлияе върху свободната воля, която Небесният ни Баща ни е дал. Щом се да дойде до това положение Дявола няма право да ни бутне в бездната, човек сам трябва да вземе решението. Библейският разказ за праведният Йов добре показва това. Когато Бог беше събрал представителите на всички светове и Сатана се яви. Бог го запита где е бил, де е ходил? Ходих по земята, насам натам – отвърна той. А видя ли моя верен слуга Йов и колко добре ми служи? Видях го, но той е такъв защото е под твоя закрила. Ако я оттеглиш, неговата праведност ще изчезне. Така Бог предаде Йов в ръцете на Сатана за да бъде тестван, като забрани само да се посяга на живота му. Всичко можеше да му стори Дявола, но не и да отнеме живота му.

Никои не е свободен от изпитанията – всеки ще бъде прекаран през изпитания за да се види неговото естество. Така, както златото се прекарва през огън за да се пречисти, така и човек ще бъде изпитан.

Издъхвайки на кръста Христос извика „Свърши се!“, вик който се разнесе в целия всемир, и оповести спасяването на човечеството от грехът. Исус е нашият Ходатай пред Бога, чрез Него ние можем да търсим спасение. Казал е, „Каквото и да поискате в Мое име ще ви се даде.“ Това обаче не е намалило силата на Дявола и неговите паднали ангели да изкушават човека. Да се борят за душата му. Напротив, изхвърлен от Небесата, победен от Христос, ще се бори с още по голямо ожесточение за всяка душа, и ще претендира, че земята му принадлежи. Сцените представени в Откровение добре описват тази ситуация.

Силата на злото идва от грехът. Докато човекът е носител на таен/скрит или явен грях е носител на злото в себе си. Искрената изповед и покаяние освобождават от грехът, защото Бог е дълго търпелив, милостив и жалостив и всеопрощаваш. Тук може да се изпадне в крайност – през времената са съществували различни вярвания, които са прогласявали, че какъвто и грях да направи човек ще го изповяда и ще е свободен да направи следващият грях. Това е напълно грешно тълкуване. За подобно изкривяване на Божият принцип са допринесли и църковни практики да се продават опрощения от папата. Покаянието изисква лично осъзнаване на грехът и живот посветен на Христос. Казано е, че човек не може да служи на двама господари – там където работи Христос, Сатана няма място.

Така както беше изпитан Йов, така ще бъде изпитан всеки. Дяволът е като разярен лъв, който обикаля да погълне жертвите, но псалмопевецът е казал „Който живее по покрива на Всевишна Го, ще пребивае по сянката на Всемогъща Го. …“ (от Псалм 91) „А сега залюбете се усърдно един друг, защото любовта никога не отпада … и бъдете единомислени.“ (вдъхновено от посланията на апостол Павел)

Записано от Емануил Николов, на 05.12.2020 г. в 20:33 ч.