**ИМА РАЗЛИЧНИ ДАРБИ, НО ДУХЪТ Е ЕДИН И СЪЩ**

/по 1 Коринтяни 12:4/

Бог е отредил всички да сме различни, по физически качества, по интелект, по външен вид и пр. Различаваме се, но и си приличаме. Във всички ни, във всеки един има вложена частица от Бог. С кости и плът Си ни облякъл, с Дух си ни оживотворил. Създадени сме така, че не можем да живеем сами, търсим се, събираме се, работим и живеем заедно. Проявите на Духът при всеки човек са различни – било красноречие, било лечителски дарби, било пророчески дух, било остър ум, но целта им е една и съща прослава на Създателя, в безкрайната Му мъдрост, добрина, благост и светлина. Имаше една поговорка – размаха крилете на пеперуда, предизвикват буря на другият край на света. Всички или по скоро всичко се намира в непрестанна, динамична връзка и промяната на едно нещо, предизвиква промяна във всичко. Казано е, че когато грешника се обърне към Бог ангелите ликуват и се радват повече, от колкото за доброто дело на праведника. Исус казва в притча, ако една овца се изгуби и падне в капан, нямали да оставиш стадото и да я спасиш? Бащата се зарадва за блудният син, когато се завърна, нареди да заколят добиче и да празнуват, облече син си в нови дрехи, и му сложи пръстен на ръката.

За Бог няма маловажни неща, Той е в безкрая, но и в малкото, в малките неща. Всичко, благословено от Бог расте и дава плод. Яков си послужи с хитрост, като подлъга брат си Исав да му даде/отстъпи първородството си, за едно ястие – паница леща и хляб. После Яков подмами баща си Исаак да му даде благословението си, на смъртният си одър, представяйки се / или по точно преправяйки се на Исав. После Исав се моли да го благослови баща му, но веднъж дадено благословението не се връща. И той получи благословение, но не като на Яков. Яков получи благословението и въпреки трудностите по пътя си, създаде голям народ. И с Бог се бори Яков, окуця, но получи благословение.

„22 [**Борбата на Яков с Бога**  
А като стана през нощта, взе двете си жени, двете си слугини и единадесетте си деца и премина брода на Явок.](https://bibliata.zahristos.org/?q=%D0%91%D0%B8%D1%82%D0%B8%D0%B5%2032:22)

23 [Взе ги и ги прекара през потока, прекара и всичко, което имаше.](https://bibliata.zahristos.org/?q=%D0%91%D0%B8%D1%82%D0%B8%D0%B5%2032:23)

24 [А Яков остана сам. И един човек се бореше с него до зазоряване,](https://bibliata.zahristos.org/?q=%D0%91%D0%B8%D1%82%D0%B8%D0%B5%2032:24)

25 [който, като видя, че не му надви, допря се до ставата на бедрото му; и ставата на Якововото бедро се измести, докато се бореше с него.](https://bibliata.zahristos.org/?q=%D0%91%D0%B8%D1%82%D0%B8%D0%B5%2032:25)

26 [Тогава *човекът* каза: Пусни ме да си отида, защото се зазори. А*Яков* каза: Няма да те пусна да си отидеш, докато не ме благословиш.](https://bibliata.zahristos.org/?q=%D0%91%D0%B8%D1%82%D0%B8%D0%B5%2032:26)

27 [А той му каза: Как ти е името? Отговори: Яков.](https://bibliata.zahristos.org/?q=%D0%91%D0%B8%D1%82%D0%B8%D0%B5%2032:27)

28 [А той каза: Няма да се наричаш вече Яков, а Израел, защото си бил в борба с Бога и с хора и си надвил.](https://bibliata.zahristos.org/?q=%D0%91%D0%B8%D1%82%D0%B8%D0%B5%2032:28)

29 [А Яков го попита: Кажи ми, моля, твоето име? А той отвърна: Защо питаш за моето име? И го благослови там.](https://bibliata.zahristos.org/?q=%D0%91%D0%B8%D1%82%D0%B8%D0%B5%2032:29)“ (Битие 32:22-29)

За Бог няма малки или незначителни дарби, всяко нещо правено в любов се благославя. Там, където не е приложена любовта има безлюбие, разруха и смърт. Ние живеем, работим, движим се и съществуваме в Бог, извън Него няма живот. В Христа всички сме едно.

„Понеже сте очистили душите си, като сте се покорили на истината, която докарва до нелицемерно братолюбие, обичайте се един друг горещо, от сърце,“ (1 Петрово 1:22)

*Разград, 21:14 ч. на 17.12.2020 г.*