И ще познаете истината и истината ще ви направи свободни.

/по Йоан 8/

„31 Тогава Исус каза на повярвалите в Него юдеи: Ако пребъдвате в Моето учение, наистина сте Мои ученици;

32 и ще познаете истината и истината ще ви направи свободни.

33 Отговориха Му: Ние сме Авраамово потомство и никога никому не сме били слуги; как казваш Ти: Ще станете свободни.

34 Исус им отговори: Истина, истина ви казвам, всеки, който върши грях, слуга е на греха.

35 А слугата не остава вечно в дома; синът остава вечно.

36 Прочее, ако Синът ви освободи, ще бъдете наистина свободни.

37 Зная, че сте Авраамово потомство; но пак искате да Ме убиете, защото за Моето учение няма място във вас.

38 Аз говоря това, което съм видял у Моя Отец; също и вие вършите това, което сте чули от вашия баща.

39 Те в отговор Му казаха: Наш баща е Авраам. Исус им каза: Ако бяхте Авраамови чада, Авраамовите дела щяхте да вършите.

40 А сега искате да убиете Мене, Човека, Който ви казах истината, която чух от Бога. Това Авраам не е сторил.

41 Вие вършите делата на баща си. Те му рекоха: Ние не сме родени от блудство; един Отец имаме, Бога.

42 Исус им рече: Ако беше Бог вашият Отец, то вие щяхте да Ме любите, защото Аз от Бога съм излязъл и дошъл; понеже Аз не съм дошъл от Себе Си, но Той Ме прати.

43 Защо не разбирате Моето говорене? Защото не можете да слушате Моето учение.

44 Вие сте от баща дявола, и желаете да вършите похотите на баща си. Той беше открай човекоубиец, и не устоя в истината; защото в него няма истина. Когато изговаря лъжа, от своите си говори, защото е лъжец, и на лъжата баща.

45 А понеже Аз говоря истината, вие не Ме вярвате.“ (Йоан 8:31-45)

Често, цитата на, който съм се спрял днес е обект на спекулации. Защо го е изрекъл Исус? За да освободи юдеите от греха. Грехът е бил в това, че са били избран народ, Божии народ, но не са предавали веста и волята на Отца правилно. Светлината на Божията Любов, Истина и Мъдрост са били облечени в мъглата на много предания, които са утежнявали живота на вярващите, и са превръщали службата на Бог в тежко и непосилно бреме.

Без истината не може да се познае Бог. За да се служи на Бог се иска пълно освобождаване от лъжата. Когато Сатана изкуши Адам и Ева да нарушат повелята на Бог, те дадоха път на лъжата в себе си, лъжата ги лиши от Рая, от Светлината на Бог. С това те се лишиха от вечен живот, и станаха смъртни. Интересно е да се проследи продължителността на живот на хората, според Библията. Пред потопните хора, по времето на Ной са имали дълъг живот, след потопопа продължителността на живот се съкращава още. След всеки грях, Бог отнема от годините на хората.

Юдеите искаха да убият Исус. Нещо в Него ги дразнеше, не можеха да Го издържат. Исус бе крайно честен, в него нямаше никаква лъжа. Дявола го изпита в пустинята, но Исус издържа. Светлината бе проникнала в Него, и озаряваше света, истината струеше от него. Веднъж учениците Го видяха, когато се преобрази и разговаряше с Моисей и Илия, и не можеха да забравят образа Му. За това им каза, че докато е жив, не трябваше да разгласяват Преображението, на което са станали свидетели.

Написаното в евангелието на Йоан е било за времето на Христос, т.ест. преди около 2 000 г., но дали и днес тези думи не са валидни. Всеки път, когато оставим лъжата да проникне в нас, дали не разпъваме Христос и да Му причиняваме болка, забивайки пирон в удовете му.

*гр. Разград, 20:50 ч. на 18.12.2020 г.*