Кръстът

Днес ще пиша за кръстът. Какво е кръстът за християнина? Какво е значението му?

Кръстът е средство за мъчителна и позорна смърт. Например имам спомен от университета, от лекциите, че когато римляните най-накрая потушиха голямото въстание на Спартак, разпънаха голяма част от оцелелите бунтовници на кръстове. Подобна смърт се е отреждала на роби, но не и на римляни, свободни.

Христос е споменавал в проповедите си, че Човешкият Син трябва да загине, и да бъде издигнат като змията, която Моисей издигна в пустинята. Сравнението е било разбираемо за евреите. В  [Числа 21:4-9](http://bibliata.zahristos.org/?q=%D0%A7%D0%B8%D1%81%D0%BB%D0%B0%2021:4-9) се казва, че когато евреите съгрешили пред Бог, като говорили против Бог и против Моисей, за наказание Бог изпратил змии-усойници, които хапели народа и го умъртвявали. Тогава осъзнали какво са направили и помолили Моисей да измоли от Бог спасение. Бог казал на Моисей да издигнат медна змия.

„8 А Господ каза на Моисей: Направи си от мед една змия-усойница и я сложи на висока върлина; и всеки ухапан, като погледне към нея, ще остане жив.

9 И така, Моисей направи медна змия и я сложи на най-високата върлина; и когато змия ухапеше някого, той, като погледнеше към медната змия, оставаше жив.“

Христос дойде за да ни спаси от грехът, като сам бъде разпънат, и поруган. Проклет в всеки, който виси на дърво, е казано.

„Христос ни освободи от проклятието на закона, поемайки върху себе си това проклятие, защото Писанието казва: Проклет е всеки, който виси на дърво.“ Галатяни 3:13

Христос, Синът Божии смирено и кротко прие най-унизителната и мъчителна смърт. Не съм специалист по анатомия и физиология, но ще се опитам да обясня. Побиването на кръста засяга малки кръвоносни съдове, т.ест. загубата на кръв не е голяма, и разпнатият остава в съзнание. За сметка на това областите са наситени на нерви и това засилва болката. Тежестта на провесеното тяло допълнително причинява болка. В това разперено състояние, диафрагмата се засяга, а тя е основен дихателен мускул, засяга се дишането. Смъртта е бавна и мъчителна.

Христос обикна хората, и заради тях беше готов да се пожертва, за да ги изкупи от Сатана. Кръстът днес виси над църквите, над амвоните и напомня за великата саможертва. Някой го носят по себе си като украшение, амулет, за да ги пази – златни, сребърни, дървени кръстове. Има най-различни разновидности. Кръстът е символ, който говори, нашепва в сърцата на всички християни и ги призовава да последват Христос.

„А към всички казваше: ако някой иска да върви след Мене, нека се отрече от себе си, нека носи кръста си всеки ден и Ме следва.“ Лука 9:23

*Записано в гр. Разград, в 20:34 ч. на 10.12.2020 г.*