ПЕТРЕ, ТИ ЛЮБИШ ЛИ МЕ ?

Петър, един от 12 ученици на Христос. Името Петър от латински се превежда като камък. От всички ученици, Петър беше изпълнен с много енергия, но действаше необмислено, някак си импулсивно. Това не го правеше по-лош от останалите, но беше предпоставка да греши повече.

Пламъкът на вярата бързо се подпалваше при Петър, но и угасваше бързо. Така например, когато се разрази бурята, а те бяха в лодката, страх ги обзе, че ще потънат. Тогава се разкри чудната гледка на любимият им Учител, стоящ над водите, окуражаващ ги, че няма от какво да се боят. Вече бяха видели силите Му, когато в бурята и бушуващото езеро смъмри ги, и те на момента затихнаха, и настана тишина. Ако имате вяра колкото едно синапено зърно ще кажете на планината да се премести, и тя ще го направи. И тези, и още по-големи чудеса ще правите от Мене. Така им бе заявил. Исус стоеше над водите и Петър запленен от гледката поиска да отиде при Него. Дойди му бе речено, пристъпи, направи няколко крачки, но бушуващите вълни го притесниха, уплаши се, и започна да потъва. Вярата му бе слаба, връзката му с Учителя се наруши и стана уязвим. Наложи се да бъде спасяван.

Друг значим момент е когато са в Гетсиманкста градина. Христос взема няколко ученици – Петър, Яков и Иоан със себе си. Заръчва им докато се моли, и те да се молят с Него. Това е момента, когато Сатана пристъпва към плана Си, да погуби Исус. Свещениците са обмисли всичко, а Юда ще им помогне. Кървава пот избива по челото на Исус, знае какво ще се случи, но най-много се притеснява за учениците си, дали ще издържат изпитанията, които им готви Дявола. Когато се връща при тримата си ученици ги намира заспали. Толкова ли не можахте да бодърствате с Мене? На няколко пъти се повтаря сцената, а те все заспиват.

Друг момент, когато проличава човешката слабост на Петър е щом идват да арестуват Исус. Тогава в опит да Го защити изважда нож и отрязва ухото, на един от слугите. Ако Христос искаше можеше да се избави, но не това беше целта на мисията Му, затова го смълча и каза да прибере ножа. Който нож вади, от нож умира.

Същата вечер съгреши още веднъж като три пъти се отрече от Учителя си. Както Исус беше провидял, че ще стане. Слаб е човекът пред изкушенията и примките на Лукавият.

След като беше възкръснал Исус го запита три пъти: Петре, любиш ли ме? Ако ме любиш паси агънцата и овците Ми!

По мое мнение Петър е олицетворение на слабата човешка воля. Събирателен образ на онези, в които Христовото слово е пуснало корен, но не достатъчно дълбок, и когато бурите и изпитанията настъпят, лесно биват изскубнати. След като видя възкръсналият Учител, и осъзнал каква болка Му е причинил с неверието си се разкая и беше опростен.

В Библията не е записано как умира Петър. Църковните предания гласят, че умира в Рим, разпънат на кръст, надолу с главата. Казва се, че сам е предпочел да бъде с главата надолу, понеже се е чувствал недостоен да загине като Исус Христос.

*Записано, гр. Разград в 20:37 ч. на 14.12.2020 г.*