Премъдрост

Днес ще пиша върху мъдрост, която идва от Бог. Ние живеем, движим се и съществуваме в Бог. Слънцето на Божията любов, оживява и одухотворява всяко създание във Вселената.

Начало на мъдростта е страх от Господ!

Има една мисъл, че човешката мъдрост е смях за Бог, а също така и се казва, че ако искаш да разсмееш Бог направи си план (тук се има предвид всяко нещо, което противоречи на Божиите наредби, или не е в съгласие с тях, а не по принцип мъдростта и разумните действия). Действително нашият ум, нашето съзнание е ограничено. Ние не виждаме на тъмно, но Бог вижда, Той е прозрял нещата преди да се случат. Когато в сърцето на Луцифер се породи бунт, непокорство срещу Бог, Бог можеше да го унищожи в един миг, но не го направи. Прозря, че това ще даде аргументи в полза на Луцифер, че Неговите наредби са несправедливи. Останалите ангели щяха да продължат да Му служат, но вече не от любов, а от страх. Бог не иска да Му се служи от страх, поради това всеки има свободна воля, да направи своя избор.

Изповедта на младият цар Соломон пред Бог, когато трябва вземе престола на Израел, говори много за Мъдростта, която иде от Бог. Със страх и трепет Соломон застава пред Бог и моли за помощ, за мъдрост как да управлява, защото е още малко момче. (не цитирам, а преразказвам по спомени от прочетеното в Библията) Бог цени искрено каещите се, и изповядващите се пред Него, защото Той обича правда, и мрази лъжа и лицемерие. Притчата, която разказва Христос за митаря и фарисея показва, че молитвата на искрено каещият се митар за греховете си е приета, а тази на фарисеят, сложил маската на праведноста, и благодарящ, че не е като митаря не е приета. Бог гледа по сърце, а не по лице. Мъдростта, която получава Соломон надминава всичко, Бог му открива наглед скрити неща. Това обаче не му помага да се спаси от греха, и сърцето му да се опетни. Той е известен с това, че е имал много жени и наложници (не помня точно колко, може би около 700 или 800), вземал е за жени много езичнички кланещи се на различни божества. Постепенно започва да им строи храмове, и неусетно самият той започва да ги посещава, с което съгрешава пред Бог.

Мъдростта, която иде отгоре е чиста и приветлива. Казано е, ако на някой не достига мъдрост, да проси от Бога и ще му се даде, но да проси без да се съмнява, защото този, който се съмнява подобен е на морски вълни водени и блъскани от вятъра, и такъв човек да не мисли, че ще приеме нещо от Бог. (написах го спомени)

Записано в гр. Разград, в 22:01 ч. на 07.12.2020 г.