**ПРОКЛЯТИЕТО**

Това е една от трудните теми, изискващи задълбочено познаване на Библията, а познанията ми не са чак токова обширни.

Евреите от самото начало се ползват със закрилата на Бог. Словото към Аврам бе „… Не бой се, Авраме; Аз съм твой щит, наградата ти е извънредно голяма.“(Битие 15:1)

„2 Ще те направя голям народ; ще те благословя, и ще прославя името ти, и ще бъдеш за благословение.

3 Ще благословя ония, които те благославят, а ще прокълна всеки, който те кълне; и в тебе ще се благославят всички земни племена.“ (Битие 12:2-3) Като любящ Небесен Баща Бог води народа при изхода му от Египетски плен, спасява ги, храни ги, дава им законите. Дори когато те се отклоняват и отстъпва – било с неверието си в пророк Мойсей, било със златният телец, който издигат, докато Той дава законите на Мойсей получават милост и подкрепа. Бог е многомилостив, жалостив, обичащ правда. Ако някой те кълне, Аз него ще прокълна. Тук се сещам за момента когато на Ваал са обещани много злато/пари за да изрече проклятие над народа.

„6 Ела сега, прочее, моля ти се, прокълни ми тия люде, защото са по-силни от мене, негли бих могъл да преодолея, та да ги поразим, и да мога да ги изпъдя из земята; понеже зная, че оня, когото ти благославяш, е благословен, а когото проклинаш е проклет.“(Числа 22:6)

Колкото и да опитва и да се допитва до Бог, отговора е „12 А Бог рече на Валаама: Да не отидеш с тях, нито да прокълнеш людете, защото са благословени.“(Числа 22:12)

„23 И понеже ослицата видя, че ангел Господен стоеше на пътя с гол нож в ръка, ослицата се отби от пътя и отиваше към полето; а Валаам удари ослицата, за да я оправи в пътя.“(Числа 22:23)

При първият опит „8 Как да прокълна, когото Бог не проклина? Или как да хвърля презрение върху когото Господ не хвърля?“(Числа 23:8)

Втори опит „20 Ето, аз получих заповед да благославям; И Той като благослови, аз не мога да го отменя.

21 Не гледа беззаконие в Якова, Нито вижда извратеност в Израиля; Господ Бог негов с него е, И царско възклицание има между тях.“ (числа 23:20-21)

Трети опит „5 Колко са красиви твоите шатри, Якове, Твоите скинии, Израилю!“(Числа 24:5)

Последни думи преди да се разделят: „17 Виждам го, но не сега; Гледам го, но не отблизо; Ще излезе звезда от Якова, И ще се въздигне скиптър от Израиля; Ще порази моавските първенци, И ще погуби всичките Ситови потомци.“(Числа 24:17)

Как да прокълна, когато Бог не проклина? Бог пазеше народа.

Докато бяха под покровителството на Всевишният никой, нищо не можеше да им направи. Бог не можеше да ги предпази само от едно нещо, от тях самите.

Когато Пилат направи последен опит да спаси Исус, реши да приложи помилване на един затворник. Изведе им разбойника Варнава и Исус и попита народа, кого искате да ви пусна? Те отвърнаха Варнава искаме. А Исус що да правя – разпни го! Тогава те изрекоха страшно проклятие, от което Бог не можеше да ги спаси – „…  Кръвта Му да бъде на нас и на чадата ни.“(Матей 27:25) Сами се проклеха.

„Христос ни изкупи от проклятието на закона, като стана проклет за нас; защото е писано: "Проклет всеки, който виси на дърво";“(Галатяни 3:13)

Исус Христос ни изкупи с кръвта си, от проклятието на закона. Всеки, който вярва в Него няма да погине, но ще има живот вечен, т.ест. при Второто пришествие ще бъде възкресен от мъртвите в един миг, в славно нетленно тяло (подобно на това на възкръсналият Христос) за да посрещне Царят на Живота и Спасението, в Неговата Слава и Величие. Ще бъдат възкресени и грешниците, но те за да бъдат осъдени на вечни мъки и хвърлени в огнената Геена.

*Записано, гр. Разград в 21:15 ч. на 15.12.2020 г.*