Кой е Сатана ?

Сатана е врагът, противника на Бог. В началото Сатана е бил осеняващ херувим, пръв сред ангелите, надарен с необикновена сила и мъдрост. В определен момент в сърцето на този необикновен ангел се поражда завист, омраза към Бог и Христос. Спотайваната завист пуска корени в сърцето му, гордостта му минава всякакви граници, та дори да си въобрази, че може да е като Бог. В стремежите си да се възвеличи над Бог увлича не малка част от ангелите да го последват. Основно оръжие на Сатана е измамата, лъжата. Той измами част от ангелите, че може да управлява по-добре от Бог. Измами и Ева, като я примами да вкуси от забраненият плод на дървото, казва й – никак няма да умреш ако ядеш от ябълката, но ще станеш подобна на Бог. Първа изречена лъжа. Бог им даде една единствена забрана, но те не издържаха. Наградата за грехът е смърт, което разбраха щом бяха прокудени от рая, и лишени от вечен живот.

С право може да се каже, че Сатана е великият измамник стремящ се да имитира делата на Бог, но не може и подвежда хората.

Претенциите на дявола спрямо хората бяха оспорени от Иисус Христос. Чрез великата си саможертва Иисус откупи хората от Сатана, и даде възможност на всеки повярвал в Господа Иисуса Христа и спазващ Законите да се спаси за вечен живот.

В момента когато Иисус пое последна глътка въздух и извика Свърши се! Сатана усети присъдата, която беше произнесена за него – ще гори дълго в огненото жупело. Преди това обаче, при Второто пришествие на Христос ще има възможност 1000 години да размишлява над всичко, което е направил – една опустошена и обезлюдена земя. Праведните ще бъдат взети от Христос в облаците, а неправедните ще погинат от Святото лице на Христос. На тази безлюдна и пуста планета Сатана ще бъде заключен за хиляда години.

Всеки, който подценява силите на Сатана е изложен на опасност. Макар и деградирал, той някога е бил осеняващ херувим, с необикновени сили и възможности. Единствената надежда за спасение е Иисус Христос.

7.4.2021 г. 21:41