**Свободен избор**

До къде се простира свободният избор на човек? Има ли абсолютна свобода? Какво го ограничава? Човек има свобода само в избора дали да последва Бог или не. Бог е дал право на хората да избират. Той не ги е лишил от свободната им воля. В противен случай нямаше да има грях. Може ли човек, който няма свобода, свободна воля да извърши грях? Според мен не, защото без свободна воля на избора всички действия на човек са предварително зададени или поне могат да бъдат предварително зададени. Детето, малкото дете няма свобода на избора. То се е родило и докато навърши пълнолетие родителите му трябва да вземат решения вместо него (как да го гледат, на какви морално-нравствени принципи да го учат, каква религия да му предадат и пр.). Когато навърши пълнолетие то вече има право на избор, тогава започва да носи пълна отговорност за решенията, които взема. Тогава пълнолетното дете може да направи избора да се кръсти и да последва Христос, защото вече носи отговорност за живота си. Има и частен случай, когато детето макар й пълнолетно не може да поеме отговорност. Поради заболяване, което го лишава от разсъдък или тежко физическо увреждане то не е в състояние да управлява живот си. Това са частни случаи. Извън правото да избере да последва Бог, всички останали които човек ще направи са предопределени. Той може и да избере и да не последва Бог. Тогава попада в капана на погрешни избори, които следват един след друг. Който избере да не последва Бог непременно ще повярва в лъжа и погрешните избори, които ще направи ще го доведат до падение. В началото грешните пътища може да изглеждат, но наподобяват храна с ниска хранителна стойност. Колкото и да поглъщат от тях не могат да наситят душата. Затова на християнина, и на всички трябва духовна храна, която ще му позволи да израсне в ръста на Христовото мъжество. Храна добита от духовната канара Христос.

Авраам повярва и вярата му се вмени в правда.

Мария избра добрата част.

Сряда 1 февруари 2023 година, 20:16 ч.

Емануил Николов

гр. Разград