Службата

Бог е Дух, Дух вечен и които Му служат трябва да му служат с Дух и истина. Когато мислех върху какво да пиша, в съзнанието ми изплува този стих от Евангелието на Йоан. Не го цитирам точно, защото ми изплува като вдъхновение.

Службата на Бог е отговорна дейност, само малцина са избрани от Бог за тази дейност. Това е ако се спрем на чисто ритуалната, храмова част. Сред евреите, свещениците се отличават със специално облекло, спазват специални ритуали, само те могат да влизат в специалната вътрешна част на храма. Библията има много примери показващи, че не на всеки е позволено да извършва тяхната дейност. Няколко примера, когато цар Давид пренася Кивота със Завета, се случва, че човек, който не е от свещениците се докосва до него, и Бог го поразява на място, нечисти ръце са се докоснали до светинята. В резултат Давид много се изплашва и не смее да се доближи до него. За известно време е изпратен в чужд дом, където донася благословение. Пример, може да се даде пак с Кивота, когато чужда армия го пленява, и това им донася много беди. Друг пример, един цар на Израел бил много успешен владетел, с много победи, с голям възход. Един ден докато бил в Храма и наблюдавал свещениците, му се приискало да покади с кандилцето. Опита ли се да го разубедят, и че е забранено, но той бил непреклонен. В резултат Бог го поразява с проказа, мигновено, което означавало краят на управлението му. Според закона, прокаженият трябвало да бъде отделен от обществото, да не бъде допускан в храма, и това важало за всички, от сиромаха до царя.

В Израел свещениците и левитите е трябвало да бъдат посветени на Бог, чисти – духовно и физически за да представят правилно закона, и да учат народа. При пренасянето на жертвено животно то трябвало да бъде без недостатък. Без недостатък трябвало да бъдат и служителите на Бог.

Не винаги се случвало така. Примерно, пророк Самуил, още като дете бил обещан на служба на Бог, и когато навършил 3 години, майка му Ана го предала на първосвещеника Илий. Първосвещеника бил и съдия, имал и двама сина, към които бил снизходителен и те станали лоши и развратни. И двамата били поразени от Бог.

След смъртта на Христос, завесата в Храма се раздира, което показва, че върховната жертва е дадена. Апостолите след Петдесетница са изпълнени със Светият Дух, огнените езици над тях показват, че Евангелската вест ще бъде разнесена сред всички племена и народи, на всички езици.

Църквата ще обедини вярващите, „където са събрани двама или трима в Мое име там съм и Аз.“.

Посланията на апостол Павел посочва ясно, че всички сме в Христа, и Христа е в нас.

„14. Защото любовта Христова ни обхваща, кога разсъждаваме върху това, че, щом един е умрял за всички, всички са умрели.

15. А Христос умря за всички, та живите да живеят не вече за себе си, а за Оногова, Който умря за тях и възкръсна.

16. Затова отсега ние не познаваме никого по плът; ако и да бяхме познали Христа по плът, сега вече не познаваме.

17. И тъй, който е в Христа, той е нова твар; древното премина; ето, всичко стана ново.“ (Второ послание на апостол Павел 5:14-17)

Спасителят е казал – ако не ядете от плътта Ми, и не пиете от кръвта Ми нямате живот в себе си.

Да служиш с Дух и Истина – без истината няма чистота, лъжата петни и замърсява духът, без чистота не може да се служи на Бог. Евреите пробваха да приложат лъжата в службата си, когато наклеветиха и осъдиха една невинна и чиста душа – Христос, но това ги опозори. Тяхната отговорност беше голяма, защото бяха Божият народ, избран да възвести волята Господня, а не разбраха правилно Писанията.

Записано в гр. Разград, на 06.12.2020 г. от 20:47 ч., от Емануил Николов