Събота

Съботният ден днес се е превърнал в обикновен почивен ден, просто поредният ден от седмицата. Разбира се това не е общовалидно заключение, има хора за, които съботата е носител на по-специални благословения. Какъв е произхода на съботният ден? Какво е записано за него в най-четената книга за всички времена – Библията? Ще се опитаме да отговорим на тези въпроси позовавайки се на Библията. За нуждите на изследването се използва електронен вариант на „БИБЛИЯ

СИРЕЧ КНИГИТЕ НА СВЕЩЕНОТО ПИСАНИЕ НА ВЕТХИЯ И НОВИЯ ЗАВЕТ. ИЗДАДЕНА НА ХАРТИЯ ОТ СВЕТИЯ СИНОД НА БЪЛГАРСКАТА ЦЪРКВА. София 1992.“. Всички цитирани стихове са взети от там.

За изследването е използвана и книгата на пастор Агоп Тахмисян. Основни учения на Библията. С. 2018. Не са използвани конкретни пасажи и текстове, поради това няма точно цитиране.

Институцията на съботният ден води своето съществуване от сътворението на света.

1. Така бидоха свършени небето и земята и цялото им воинство.

2. И свърши Бог до седмия ден Своите дела, що прави, и в седмия ден си почина от всичките Си дела, що извърши.

3. Бог благослови седмия ден и го освети, защото в него си почина от всички Свои дела, що бе сътворил и създал.

***Битие 2: 1-3***

Тук не е използвано името на деня – събота, а се казва седмия ден. Този ден е благословен и осветен. За евреите осветяването има значение на отделяне, да отделиш нещо от останалото и да го натовариш с по-специални предназначения. Седмият ден е отделен.

Разбирането на евреите за дните от седмицата е различно от традиционно приетото – понеделник, вторник, сряда и пр. При тях дните от седмицата се именуват първи ден, втори ден и пр., шестият ден се нарича още подготвителен, а седмият ден е събота или шабат, което се превежда като спиране на работа или почивка.

В електронният вариант на Библията, с която работя думата „събота“ се открива 104 пъти. На места за да се схване контекста на думата са разгледани и съседните стихове. Първото споменаване на събота е в Изход 16. Току що освободеният еврейски народ възстановява връзката си с Бог, дават му се ясни инструкции как да се съблюдава съботният ден, че в събота няма да има манна, с която да се хранят и затова предният ден ще има двойно повече от небесната храната и те ще имат възможност да си съберат толкова, колкото им е необходимо. Бог дава Декалога, десетте Божии заповеди на планината Синай, Мойсей ги записва на каменни плочи. При Изход 20: 10 се записва четвъртата Божия заповед, което се отнася до съблюдаването на съботата. Тя е част от моралният закон и е общовалидна, не касае само евреите, а всички човеци. При сътворението на света, когато Бог я изрече за пръв път и освети седмият ден нямаше евреи, тя е общовалидна. Седмият ден човек трябва да остави обичайните си трудови задължения, да си даде почивка от тях и да посвети този ден на Бог, отдавайки почит на великият акт на сътворението на света.

В приложената извадка на цитиране употребата на думата „събота“ постоянно звучи като напомняне да се спазва съботният ден. Левит 25: 2, 4 се напомня, че когато народа се засели в обещаната земя съботата трябва да се спазва, „земята трябва да си почива в съботата Господня“. Седмата година е почивка на земята. Седмата година са били освобождаване роби. Валидноста на седмият ден е препотвърдена.

Когато беди спохождат евреиският народ, цар Навуходоносор ги завладява, изпадат във Вавилонският плен споменът за нарушаването на закона е припомен. След като съграждат държавата отново стават ревностни пазители на съботата. Книга на Неемия 13: 15, 16, 18, 19, 21, 22 порицана е работат съботен ден, щом залезе слънце срещу събота градските порти се затварят, и не се отварят докато не премине съботния ден.

Псалом 37 Псалом Давидов. В спомен (за съботата) – „… преводът на църковнославянския език обаче е по-точен и звучи като „В спомен за съботата“. Хората далеч от религията, това изясняване абсолютно няма да каже нищо. Но за един дълбоко религиозен християнин, той е изпълнен със смисъл. Всъщност в Православието съботата се счита за много специален ден. В този ден от седмицата хората обикновено се покаяха за съвършени грехове, помолиха Господа за прошка и се надяваха на прошка на небето. Следователно можем да заключим, че авторът на псалма, съботата, олицетворява времето на мирното съзнание, отделено за общуване с Твореца. …“[[1]](#footnote-1)

Пророк Исая, както се вижда в цитираните стихове, по долу потвърждава важността на съботната институция, и че който почита съботата ще има радост в Господа. При новото небе и новата земя също ще се запази съботата.

В Старият Завет съботата заема важно място, като част от моралният закон. Съответно съблюдаването й е свързано с наградата – Божието благословение, а неспазването й до наказание (разрушаването на Израелската държава, запустяването на юдейската земя за 70 години).

Новозаветните[[2]](#footnote-2) Евангелия също обръщат особено внимание на съботата. Цитирал съм по-долу всяко споменаване на събота в тях. Не малка част от чудесата и изцеленията, който Иисус прави са в съботен ден. Знаем, че Той умира и е положен в гробницата в петък, което се е падало подготвителен ден за последващата събота. В хармония с четвъртата заповед, Той е възкресен от Отец първият ден, след събота. Така е записано в Библейският текст представен по-долу.

Иисус Христос ясно заявява, че е дошъл да изпълни закона, а не да го разруши. Той никога не прави нещо, което не е в съзвучие със закона. Сам заявява, че докато не премине времето и не се изпълни всичко писано, нито частичка от закона няма да се отмени. Никъде в Библията няма ясни и категорични доказателства, че съботният закон е отменен или изменен.

..

***Стар Завет***

23. И (Моисей) им каза: ето що каза Господ: утре почивка, света събота Господня; каквото трябва да се пече, печете, и каквото трябва да се вари, варете днес, а каквото остане, скътайте и запазете доутре.

25. И рече Моисей: яжте го днес, защото днес е събота Господня: днес няма да го намерите на полето;

26. шест дена го събирайте, а седмият ден е събота: в тоя ден няма да го има.

29. Вижте, Господ ви е дал събота, затова и дава в шестия ден хляб за два дена: нека всеки си стои (у дома си), в седмия ден никой да не излиза от мястото си.

***Изход 16: 23, 25, 26, 29***

10. а седмият ден е събота на Господа, твоя Бог: недей върши в него никаква работа ни ти, ни син ти, ни дъщеря ти, ни робът ти, ни робинята ти, ни (волът ти, ни оселът ти, нито какъвто и да е) твой добитък, нито пришълецът ти, който се намира в жилищата ти;

***Изход 20: 10***

14. Пазете съботата, защото тя е света за вас: който я оскверни, да бъде предаден на смърт; който в тоя ден върши работа, тая душа трябва да бъде изтребена измежду народа си.

15. Шест дни да вършат работа, а в седмия е събота, почивка, посветена Господу: всеки, който върши работа в съботен ден, да бъде предаден на смърт.

16. Нека Израилевите синове пазят съботата, празнувайки съботата в родовете си като вечен завет;

17. това е знак между Мене и Израилевите синове навеки, защото в шест дни Господ сътвори небето и земята, а в седмия ден си почина и отдъхна.

***Изход 31: 14, 15, 16, 17***

2. шест дена вършете работа, а седмият ден да бъде за вас свет, събота, почивка Господу: всеки, който върши тогава работа, да бъде предаден на смърт;

3. в съботен ден не кладете огън в никое от вашите жилища. (Аз съм Господ.)

***Изход 35: 2, 3***

29. И това да бъде за вас вечна наредба: в седмия месец, на десетия (ден) от месеца, смирявайте душите си, и никаква работа не вършете, ни вие туземците, ни пришълецът, поселен между вас,

30. защото в тоя ден ви очистват, за да ви направят чисти от всички ваши грехове, та да станете чисти пред лицето Господне;

31. това е събота - почивка за вас: смирявайте душите си: това е вечна наредба.

***Левит 16: 29, 30, 31***

1. И рече Господ на Моисея, думайки:

2. обади на синовете Израилеви и им разправи за празниците Господни, през които трябва да се свикват свещени събрания. Ето Моите празници:

3. шест дни може да вършите работа, а седмия т ден е събота за почивка, свещено събрание; никаква работа не вършете; това е събота Господня във всичките ви жилища.

31. Никаква работа не вършете: това е вечна наредба в поколенията ви, по всичките ви жилища;

32. това е за вас събота за почивка и смирявайте душите си, от вечерта на деветия (ден) от месеца; от вечерта до вечерта (на десетия ден от месеца) празнувайте вашата събота.

***Левит 23: 1, 2, 3, 31, 32***

2. обади на синовете Израилеви и им кажи: кога дойдете в земята, която ви давам, земята трябва да почива в съботата Господня;

4. а в седмата година нека бъде събота - почивка на земята, събота Господня: нивата си не засявай и лозето си не режи.

***Левит 25: 2, 4***

9. А в събота (принасяйте) две шилета без недостатък, и хлебен принос две десети от ефа пшенично брашно, смесено с елей, и към него възлияние:

10. това е съботно всесъжение за всяка събота, освен постоянното всесъжение и възлиянието му.

***Числа 28: 9, 10***

12. Пази съботния ден, за да го светиш, както ти е заповядал Господ, Бог твой;

13. шест дена работи и върши всичките си работи,

14. а седмият ден е събота на Господа, твоя Бог: не върши (в него) никаква работа, ни ти, ни син ти, ни дъщеря ти, ни робът ти, ни робинята ти, ни волът ти, ни оселът ти, нито някой твой добитък, нито пришълецът ти, който е у тебе, за да си почине робът ти и робинята ти (и оселът ти), както и ти;

15. и помни, че (ти) беше роб в Египетската земя, но Господ, Бог твой, те изведе оттам с твърда ръка и висока мишца, затова и ти заповяда Господ, Бог твой, да тачиш съботния ден (и свето да го пазиш).

***Второзаконие 5: 12, 13, 14, 15***

23. Той каза: защо ще отиваш при него? Днес не е нов месец, не е и събота. Но тя каза: добре си е.

***Четвърта книга царства 4: 23***

5. и даде им заповед, като каза: ето какво ще направите: едната третина от вас, които дохождате в събота, ще стоите на стража при царския дом;

7. И две части от вас, от всички, които си отиват в събота, ще стоят на стража при дома Господен, за царя;

9. Стотниците направиха всичко, що заповяда свещеник Иодай; всеки взе людете си, които дохождаха в събота и които си отиваха в събота, и дойдоха при свещеник Иодая.

***Четвърта книга царства 11: 5, 7, 9***

32. На някои от братята им, от синовете Каатови, бе поверено да приготовляват хлябовете на предложението, за да ги представят всяка събота.

***Първа книга Паралипомен 9: 32***

4. Ето какво ще правите: една третина от вас, свещеници и левити, които дохождат в събота, ще бъдат вратари при праговете,

8. Направиха левитите и всички иудеи, каквото заповяда свещеник Иодай; и всякой взе своите човеци, които дохождаха в събота, заедно с ония, които си отиваха в събота, защото свещеник Иодай не разпусна смените.

***Втора книга Паралипомен 23: 4, 8***

14. И показа им Твоята света събота и чрез Твоя раб Моисея даде им заповеди, наредби и закон.

***Книга на Неемия 9: 14***

31. и кога другоземни народи докарват стока и всичко за продан в събота, да не взимат от тях в събота и в свещения ден, и на седмата година да прощават всякакви дългове.

***Книга на Неемия 10: 31***

15. В ония дни видях в Иудея, че в събота тъпчеха линове, возеха снопи и товареха осли с вино, грозде, смокини и всякакъв товар и откарваха съботен ден в Иерусалим. И аз ги смъмрих строго в същия ден, когато продаваха това ядиво.

16. И тирци живееха в Иудея и докарваха риба и всякаква стока и я продаваха в събота на иудейските жители и в Иерусалим.

18. Нали тъй правеха бащите ви, та затова Бог наш напрати върху нас и върху тоя град всичката тая неволя? А вие увеличавате гнева Му против Израиля, като скверните съботата.

19. След това, щом зайдеше слънце зад иерусалимските порти, срещу събота, заповядвах да затварят вратите и поръчвах да ги не отварят до сутринта след събота. А при портите поставях слугите си, че никакъв товар да не премине съботен ден.

21. Но аз ги смъмрих строго и им рекох: защо нощувате до стената? Ако сторите това още веднъж, ще туря ръка на вас. Оттогава те не идваха в събота.

22. И казах на левитите, да се очистят и да дойдат да пазят стража при портите, за да светят съботния ден. Помени ме и за това, Боже мой, и пощади ме по голямата Си милост!

***Книга на Неемия 13: 15, 16, 18, 19, 21, 22***

6. Тя пости през всички дни на вдовството си, освен дните срещу събота и съботите, дните пред новомесечие и новомесечията, празниците и тържествата на Израилевия дом.

***КНИГА ИУДИТ 8: 6***

Господи, в яростта Си не ме изобличавай и в гнева Си не ме наказвай,

3. защото Твоите стрели се забиха в мене, и Твоята ръка тежи върху ми.

4. Няма здраво място в плътта ми от Твоя гняв; няма мира в моите кости от греховете ми;

5. защото беззаконията ми превишиха главата ми, като тежко бреме ме притиснаха,

6. смърдят и гноясват моите рани поради безумието ми.

7. Аз се прегърбих и съвсем се наведох, цял ден ходя натъжен;

8. защото чреслата ми са цели възпалени, и няма здраво място в плътта ми.

9. Изнемощях и извънмерно съм съкрушен; викам от мъките на сърцето си.

10. Господи, пред Тебе са всичките ми желания, и моята въздишка не е скрита от Тебе.

11. Сърцето ми трепери; моите сили ме напуснаха, и светлината на очите ми, - и нея няма у мене.

12. Моите приятели и моите искрени отстъпиха от раните ми, и ближните ми стоят надалеч.

13. А които търсят душата ми, турят мрежи, и които ми желаят зло, говорят за моето загиване и всеки ден козни кроят;

14. аз пък като глух не чувам и съм като ням, който не отваря устата си;

15. и станах като човек, който не чува и няма в устата си отговор,

16. защото на Тебе, Господи, се уповавам; Ти ще чуеш, Господи, Боже мой.

17. И аз рекох: да не възтържествуват над мене (моите врагове); когато се колебае ногата ми, те се големеят над мене.

18. Близко съм да падна, и скръбта ми е винаги пред мене.

19. Беззаконието си съзнавам, съкрушавам се заради греха си.

20. А моите врагове живеят и крепнат, и ония, които ме ненавиждат без вина, се умножават;

21. и които ми връщат зло за добро, враждуват против мене, задето следвам доброто.

22. Не ме оставяй, Господи, Боже мой, не се отдалечавай от мене;

23. побързай ми на помощ, Господи, Спасителю мой!

***ПСАЛОМ 37. Псалом Давидов. В спомен (за съботата).***

2. Блажен е мъжът, който върши това, и синът човешки, който се здраво придържа о това, който пази съботата да я не оскверни и варди ръката си, да не върши никакво зло.

6. И синовете на другоплеменниците, които са се присъединили към Господа, за да Му служат и да обичат името на Господа, да бъдат Негови раби - всички, които пазят съботата, да я не осквернят и здраво се придържат о завета Ми,

***Исая 56: 2, 6***

13. Ако заради съботата въздържиш ногата си да изпълнява прищевките ти в светия Мой ден, и ако наричаш съботата радост, свет ден Господен, чествуван, и ако я почетеш с това, да се не занимаваш с обикновените си работи, да угаждаш на прищевките си и да празнословиш, -

14. то ще имаш радост в Господа, и Аз ще те възкача на височини земни и ще ти дам да вкусиш наследието на Иакова, твоя отец: устата Господни изрекоха това.

***Исая 58: 13, 14***

23. Тогава от месец на месец, и от събота на събота ще дохожда всяка плът пред лицето Ми на поклонение, казва Господ.

***Исая 66: 23***

24. И ако Ме послушате, казва Господ, да не носите товар в съботен ден през портите на тоя град и осветявате съботата, не вършейки тоя ден никаква работа,

25. то през портите на тоя град ще влизат царе и князе, които седят на Давидовия престол, които се возят на колесници и на коне, те и князете им, иудеи и Иерусалимски жители, и тоя град ще бъде вечно обитаем.

***Книга на пророк Иеремия 17: 24, 25***

3. И народът на страната ще се покланя пред Господа, при входа на вратата, в събота и новолуние.

***Иезекиил 46: 3***

4. Изслушайте това, вие, които жадувате да погълнете бедни и да погубите сиромаси, -

5. вие, които казвате: кога ще премине новолунието, за да продаваме жито, и събота - да отворим житниците, да намалим мярката, да уголемим цената на сиклата и да измамваме с неверни къпони,

6. да прикупваме неимотни със сребро, и сиромаси за двои обуща, а отсевки от жито да продаваме?

***Амоса 8: 3, 4, 5***

43. И мнозина от Израиля приеха неговото идолослужение, принесоха жертви на идолите и оскверниха съботата.

***Първа Макавейска 1: 43***

6. Не можеше ни събота да се пази, ни отечески празник да се тачи, ни дори да се наричаш иудеин.

***Втора Макавейска 6: 6***

26. Защото тоя ден беше пред събота; затова и не продължаваха да ги гонят.

27. А като събраха след тях оръжието и снеха от враговете обружата, те празнуваха събота усърдно, благодарейки и прославяйки Господа, Който ги спаси оня ден и начена да им показва Своето милосърдие.

28. След съботата отделиха от плячката, - за сакати, вдовици и сираци, а останалото разделиха между себе си и децата си.

***Втора Макавейска 8: 26, 27, 28***

38. След това Иуда взе войската и потегли за град Адолам, и понеже наближаваше седмият ден, очистиха се по обичая и отпразнуваха събота.

***Втора Макавейска 12: 38***

***Нов Завет***

1. По онова време, една събота, Иисус минаваше през посевите; а учениците Му, като бяха огладнели, наченаха да късат класове и да ядат.

2. Фарисеите, като видяха това, рекоха Му: ето, учениците Ти вършат, каквото не е позволено да се върши в събота.

5. Или не сте чели в закона, че съботен ден свещениците в храма нарушават съботата, и пак не са виновни?

8. защото Син Човеческий е господар и на съботата.

10. И ето, там имаше един човек с изсъхнала ръка. И за да Го обвинят, попитаха Иисуса: бива ли да се изцерява в събота?

12. Колко пък човек е по-ценен от овца! И тъй, в събота е позволено да се прави добро.

***Евангелие Матея 12: 1, 2, 5, 8, 10, 12***

20. Затова молете се, да се не случи бягството ви зиме или в събота;

21. защото тогава ще бъде голяма скръб, каквато не е била открай свят досега, и няма да бъде.

***Евангелие Матея 24: 20, 21***

1. И като мина събота, на разсъмване, в първия ден на седмицата, дойде Мария Магдалина и другата Мария да видят гроба.

***Евангелие Матея 28: 1***

21. След това дохождат в Капернаум; и наскоро в събота Той влезе в синагогата и поучаваше.

***Евангелие Марко 1: 21***

23. И случи Му се да минава в събота през посевите, и учениците Му, като вървяха по пътя, късаха класове.

24. А фарисеите Му рекоха: виж, защо вършат в събота това, което не е позволено?

27. И думаше им: съботата е направена за човека, а не човек за съботата:

28. тъй че Син Човеческий е господар и на съботата.

***Евангелие Марко 2: 23, 24, 27, 28***

3. А Той казва на човека с изсъхналата ръка: изправи се насред.

4. Тям пък казва: в събота добро ли е позволено да прави човек, или зло? да спаси ли една душа, или да погуби? Но те мълчаха.

***Евангелие Марко 3: 3, 4***

2. Като настана събота, Той захвана да поучава в синагогата; и мнозина, които слушаха, с учудване говореха: откъде у Него това? Каква е тая мъдрост, която Му е дадена, че се вършат такива чудеса чрез ръцете Му?

***Евангелие Марко 6: 2***

42. И когато вече мръкна, - понеже беше петък, сиреч, срещу събота, -

43. дойде Иосиф Ариматейски, виден член от съвета, който и сам очакваше царството Божие, дръзна, та влезе при Пилата, и измоли тялото Иисусово.

***Евангелие Марко 15: 42, 43***

1. След като мина събота, Мария Магдалина, Мария Иаковова и Саломия купиха аромати, за да дойдат и Го помажат.

2. И в първия ден на седмицата дойдоха на гроба много рано, след изгрев-слънце,

***Евангелие Марко 16: 1, 2***

1. В съботата, първа след втория ден на Пасха, случи Му се да минава през посевите, и учениците Му късаха класове и, като ги стриваха с ръце, ядяха.

2. А някои от фарисеите им рекоха: защо вършите това, което не бива да се върши в събота?

5. И рече им: Син Човеческий е господар и на съботата.

6. Случи Му се и в друга събота да влезе в синагогата и да поучава. Там имаше един човек, комуто дясната ръка бе изсъхнала.

7. А книжниците и фарисеите Го наблюдаваха, дали ще го излекува в събота, за да намерят обвинение против Него.

9. Тогава Иисус им рече: ще ви попитам: какво е позволено да прави човек в събота: добро ли, или зло? Да спаси ли една душа, или да погуби? Те мълчаха.

***Евангелие Лука 6: 1, 2, 5, 6, 7, 9***

10. В една от синагогите Той поучаваше в събота;

14. При това началникът на синагогата, негодувайки, задето Иисус в събота изцери, заговори и рече на народа: шест дена има, през които трябва да се работи; в тях дохождайте и се лекувайте, а не в съботен ден.

15. Господ му отговори и рече: лицемерецо, не отвързва ли всеки от вас вола си или осела си от яслите в събота, и не води ли да го пои?

***Евангелие Лука 13: 10, 14, 15***

3. Иисус продума на законниците и фарисеите и рече: позволено ли е да се лекува в събота?

***Евангелие Лука 14: 3***

54. Тоя ден беше петък, и настъпваше вече събота.

56. и като се върнаха, приготвиха благовония и миро, а в събота си починаха според заповедта.

***Евангелие Лука 23: 54, 56***

1. А в първия ден на седмицата, много рано, носейки приготвените благовония, те дойдоха при гроба, а заедно с тях и някои други,

***Евангелие Лука 24: 1***

9. И той веднага оздравя, взе си одъра и ходеше. А тоя ден беше събота.

10. Поради това иудеите думаха на изцерения: събота е; не бива да си дигаш одъра.

16. Затова иудеите гонеха Иисуса и търсеха случай да Го убият, задето вършеше това в събота.

18. Но затова иудеите още повече искаха да Го убият, защото не само съботата нарушаваше, но и наричаше Бога Свой Отец, като правеше Себе Си равен Богу.

***Евангелие Иоан 5: 9, 10, 16, 18***

23. Ако в събота човек приема обрязание, за да не бъде нарушен Моисеевият закон, - на Мене ли се гневите, задето цял човек здрав направих в събота?

***Евангелие Иоан 7: 23***

14. А беше събота, когато Иисус направи калчицата и му отвори очите.

16. Тогава някои от фарисеите думаха: Тоя Човек не е от Бога, защото не пази събота. Други думаха: как може грешен човек да върши такива чудеса? И произлезе помежду им разпра.

***Евангелие Иоан 9: 14, 16***

31. И понеже тогава беше петък, иудеите, за да не останат телата върху кръста в събота (защото оная събота беше велик ден), помолиха Пилата, да им пребият пищелите и да ги снемат.

***Евангелие Иоан 19: 31***

27. Защото жителите иерусалимски и техните началници, като не познаха Него и пророческите думи, които се четат всяка събота, и като Го осъдиха, изпълниха тия думи;

42. На излизане из иудейската синагога, езичниците ги молеха да им говорят за същото следната събота.

44. На следната събота току-речи целият град се събра да чуе словото Божие.

***Деяня 13: 27, 42, 44***

21. Защото законът Моисеев от стари времена във всеки град си има човеци, които го проповядват в синагогите, дето се чете всяка събота.

***Деяня 15: 21***

13. А в съботата излязохме извън града при една река, дето имаха обичай да се молят, и като седнахме, говорихме на събралите се жени.

***Деяня 16: 13***

4. И всяка събота той говореше в синагогата и убеждаваше иудеи и елини.

***Деяня 18: 4***

16. И тъй, никой да ви не осъжда за ядене, или пиене, или за някой празник или новомесечие, или събота:

17. това е сянка на бъдещето, а тялото е Христос.

***ПОСЛАНИЕ НА СВЕТИ АПОСТОЛ ПАВЛА ДО КОЛОСЯНИ 2: 16, 17***

Емануил Николов

гр. Разград

събота, 13 март 2021 г.

1. Псалм 37 На Цар Давид: Правилата За Четене, Текстът На Молитвата На Руски Език: <https://bg.akaymakine.com/537-psalm-37-of-king-david-the-rules-of-reading-the-text.html> [↑](#footnote-ref-1)
2. тук [↑](#footnote-ref-2)