Интересен е въпросът – какво се случи с хората, които предадоха, осъдиха и екзекутираха Иисус Христос?

Юда Искариотски – той е един от 12 ученици на Иисус. Има ум, интелект, но сърцето му не е напълно предадено на своят Учител. Ходил е с Иисус, и останалите ученици, виждал е чудесата, които Иисус е вършил, вероятно е обичал Учителят си, но е обичал и парите и тшеславието. В съзнанието му вероятно са се пресъздавали сцени, където Иисус ще заеме престола на юдейските царе, ще възстанови величието на Израел. Реалността обаче се е разминавала с неговите представи. Иисус бе слязъл от небесният Си престол за да спаси погиващото в грехове човечество, проливайки Своята скъпоценна кръв, за да може всеки поглеждайки към жертвата Му на кръста да осъзнае греховността си и да се спаси. Юда не можа да схване този Спасителен план, и когато видя, че Иисус няма да стане земен цар се породи гняв у него. Като ковчежник, често е бил изпитван от желанието да бръкне в касата и да вземе пари без да ги отчете. Този негов порок е прикрит под привидно благочестие – когато жената със сълзи и драгоценно миро умива нозете на Иисус, той се изказва, че това е разхищение на средства. Заявява, че средствата могат да се дадат на бедните, а всъщност има скрити намерения. Така се стига до момента, когато се съгласява да предаде Иисус на първосвещениците за 30 сребърника. Те с охота приемат предложението му. Предава Учителят си с целувка. Не след дълго осъзнава какво е направил и дълбоко се кае. Влиза в съдебният процес и заявява, че Иисус е невинен, и го е предал за сребро. Уви късно – свещениците завяват – на нас що ни е, ти му мисли. Според закона даден от Мойсей – невинен не трябва да се убива. Юда не успява да намери покой от угризения за това, което е направил и слага край на живота си като се обесва.

Пилат Понтийски – това е римският управник, който съди Иисус. Строг военен, навикнал на война и кръв, израстваш стъпка, по стъпка в йерархията. Съдбата го отвежда като управител в Йерусалим, с ангажимент да следи за мира в тази бунтовна провинция на Римската империя. Свидетелствата от Библията показват, че той е благосклонен към Иисус, но тълпата го принуждава да го разпне на кръст. Не искаме Иисус, искаме Варвара да ни пуснеш. Каква е съдбата на Пилат след като екзекутира Иисус? Не много време след това е отзован в Рим, където е убит.

Първосвещениците (най-общо казано като основни обвинители на Иисус) – за тях се изпълняват буквално думите, които Иисус казва – камък върху камък няма да остане от това място – от величествената сграда на храма. Славата на Юдея като размирна и бунтовна провинция се потвърждава – вдигат множество бунтове срещу Рим, и около 70 г. са разгромени, храмът е сринат, а оцелелите са разселени из империята.

6.4.2021 г. 22:07