Щастието

Този път ще пиша върху щастието. Кога човек е щастлив ? А кога е нещастен ?

Цар Соломон беше надарен с Божията благодат, разполагаше с всички земни богатства и блага, но въпреки това стигна до заключението, че „Всичко е суета на суетите и гонене на вятъра!“. Нещо не му е достигало, изгубил е идеала в живота си. Слънцето му е залязло и не му е достигала светлина. С други думи, изгубил е живителната сила на Божията любов. Значи когато Бог се оттегли от живота на човека за него настава мрак, скръб и печал. Щом Бог се върне в живота, отново настава светлина, и може да се вижда ясно, има щастие. Щастието зависи от Бог.

Исус казва, трупайте съкровища на небето, дето ни молци ги ядат, ни крадци ги достигат. Свържете се с Бог и изградете непреривна връзка.

Докато човек се осланя на временното, преходното всякога ще минава през ред пертубации на състоянията. Апостол Петър се осланяше на временни неща – на силата си, като многократно заявяваше, че няма да изостави Учителят си, че ще бъде с него до самият край, но той се осланяше на човешкото в себе си, на преходното, и в резултат преди да пропее петелът три пъти се отказа от Христос, от страх за живота си. В последствие се разкая, и получи опрощение, което го преобрази. Изправен пред Синедриона, без страх и с пълна вяра в Христос, проповядваше Евангелието и благата вест.

Христос и днес е близо до всички, които Го търсят с вяра, с надежда, със смирение, както в дните на апостолите.

„3 Блажени нищите по дух, защото е тяхно небесното царство.

4 Блажени скърбящите, защото те ще се утешат.

5 Блажени кротките, защото те ще наследят земята.

6 Блажени които гладуват и жадуват за правдата, защото те ще се наситят.

7 Блажени милостивите, защото на тях ще се показва милост.

8 Блажени чистите по сърце, защото те ще видят Бога.“ (Матей 5:3-8)

*Записано в гр. Разград в 21:41 ч. на 09.12.2020 г.*